##### Yeməyin hazırlanması

Zülallar, yağlar və karbohidratların miqdarı və kalorilik/enerji dəyəri haqqında məlumat yalnız o zaman göstərilir ki, bu göstəricilərin 100 q (ml, sm3) qida məhsulunda olan miqdarı ən azı 2%, mineral maddə və vitaminlər üçün isə tövsiyyə edilən gündəlik istehlak normasından ən azı 5% olsun. İnqrediyentlərin saxlanma şərtləri Xüsusi saxlama şəraiti (aşağı temperatur, havanın müəyyən rütubəti, işıq rejimi və s.) tələb olunan məhsullar üçün saxlama şəraiti o halda göstərilir ki, bu məhsulların istehsal olunduğu müvafiq sənədlərdə saxlama şəraitinə olan tələblər müəyyən edilsin. Konservləşdirilmiş məhsullar üçün qab açıldıqdan sonra saxlama şərtləri göstərilə bilər (Şəkil 2.5). | Şəkil 2.5. Konservləşdirilmiş məhsullar

Yararlılıq müddəti

Yararlılıq müddəti istehsal tarixindən hesablanır. Yararlılıq müddəti istehsalçı tərəfindən müəyyən edilmiş saxlama şəraiti qeyd edilməklə təyin edilir. Yararlılıq müddəti aşağıdakı kimi göstərilə bilər:

- “yararlıdır ____ (saat, sutka, ay və ya il)”,
- “yararlıdır ___ (tarix)dək”, “____ (tarix)dək istifadə etmək”.

Əgər qida məhsulunun yararlılıq müddəti “yararlıdır ___dək” və ya “_____dək istifadə edilməlidir” sözlərindən sonra göstərilmişdirsə, istifadə müddətinin bitməsi: gün, ay, il; yararlılıq müddəti 3 aydan çox deyilsə: ay, il; əgər yararlılıq müddəti 3 aydan çoxdursa: yararlılıq müddəti göstərilən ayın birinədək davam edir.

Əgər yararlılıq müddəti saatlarla hesablanırsa, “...saat ərzində yararlıdır” qeyd olunur.

Yararlılıq müddəti 3 aydan çox olan zaman gün, ay və il qeyd edilməsinə icazə verilir. Bu halda yararlılıq müddəti istehlak tarasında göstərilən günədək davam edir.

Saxlama müddəti İstehsalçı qida məhsulları üçün saxlama müddətini göstərə bilər. Qida məhsullarının saxlanma müddəti istehsal tarixindən hesablanır və aşağıdakı kimi göstərilir: “saxlama müddəti _____(tarix)-dək”, “saxlama müddəti _____ (gün, ay və ya il)” (Şəkil 2.6). | Şəkil 2.6. Məhsulun saxlanma tarixi