##### Aşpaz

Qida ilə əl təması minimal səviyyədə olmalıdır (Şəkil 1.44). Keyfiyyətsiz və ya uyğun olmayan əl yuyulması halında qidanın çirklənmə riski yüksəkdir. Buna görə də ictimai iaşə və ticarət müəssisələrinin əllərin qida ilə birbaşa təmasını mümkün qədər istisna etməyə çalışdığı bir tələbi vardır. Bunun üçün xidmət qaşıqları, qarışdırıcı kürəklər və polietilen əlcəklərdən istifadə olunur və avtomatlaşdırılmış xətlər tətbiq olunur. İstehsalda qida hazırlayarkən və hissələrə ayırarkən, balıq duzlayarkən, yarımfabrikatlar hazırlayarkən, turşu, qablaşdırma və məhsul satarkən əlcəklərdən istifadə etmək çox vacibdir. | Şəkil 1.44. Qidanın əl təması olmadan götürülməsi

Yuxarıda deyilənlərdən aydın olur ki, iş yerində yemək qəti qadağandır, çünki yeməklərin ətrafına mikrobların yayılması məhz yemək müddətindədir. Həmişə yeməkdən əvvəl və sonra əllər sabunla yuyulmalıdır.

İctimai iaşə müəssisələrdə koronavirus infeksiyasının (COVID-19) profilaktikasına dair ümumi göstərişlər

Bunun üçün aşağıdakıları təmin etmək lazımdır:

- İctimai iaşə müəssisələrində COVID-19-a yoluxma halları və ya virusun yayılmasının qarşısının alınması məqsədilə işçi heyətin virus və əksepidemik tədbirlər barədə məlumatlandırılması;
- Müəssisə daxilində işçi heyətinin şəxsi gigiyena qaydalarına riayətetmə səviyyəsi həmin qaydalar barədə məlumat vərəqlərinin çap edilərək müvafiq sahələrə (soyunub-geyinmə otaqları, sanitar qovşaq, mətbəx və s.) yerləşdirilməsi;
- Yeməklər hazırlanarkən bişirilmə temperaturuna riayət edilməsi və lazımi temperatur dərəcəsinə qədər bişirilməmiş yeməklərlə qidalanmadan qaçınılması;
- İşçi heyətinin xam məhsulların istifadədən əvvəl təmizlənməsi, yemək dəstləri, mətbəx avadanlıqları və çirkli səthlərin yuyulub təmizlənməsi prosedurları barədə mütəmadi təlimləndirilməsi;
- Müəssisədə təmizlik və dezinfeksiya işlərinin aparılması üzrə məsul şəxsin təyin edilməsi;

Məsul şəxsin təmizlik və dezinfeksiya işlərinin dövriliyi, tətbiqinə icazə verilən dezinfeksiyaedici maddələrdən düzgün istifadə qaydaları, həmçinin dezinfeksiyanın aparılması qaydaları barədə məlumatlarla təmin edilməsi (Şəkil 1.45). | Şəkil 1.45. Dezinfeksiya prosesi