##### Menyu və yemək reseptinin tərtib edilməsi

Keks qəlibdən çıxarılır və soyumağa qoyulur. Sousun ərzaqları qatılaşana qədər qarışdırılır və bir spatulayla (Şəkil 2.11) keksin üzərinə çəkilir. Son olaraq üzərinə Hind qozu səpilir. Mətbəx robotu ilə yeməkləri hazırlamaq daha az vaxt aparır. Eyni yeməyi bişirmək və tərəvəzləri doğramaq üçün saatlarla vaxt sərf edilmir. Sadəcə düyməni basmaq kifayət edəcək. Keksin qəlibdən (Şəkil 2.12) asan çıxması üçün qəlib əvvəl yağlanır, sonra unlanır və üzərinə xəmir tökülür. Qəlibə tökülən xəmir gözlədilmədən sobaya qoyulur. Keks sobadan çıxarıldıqdan sonra qəlibin içində soyudulur. Qəlibdən çıxarmaq üçün silkələnir, əgər bu şəkildə çıxmırsa bir bıçağın ucu qəlibin kənarlarına gəzdirilərək qəlibdən ayrılır. ### 2.2. Yeməyin bişirilmə üsulunu və müddətini təyin edir #### 2.2.1. Yemək bişirilmə üsulunun müəyyən edilməsi Yemək bişirmək bir sənətdir. Bu sənətin müxtəlif üsulları vardır. Bir çox yeni fəaliyyətə başlayan aşpazlar bu üsulları bilsələr də, bəziləri yemək bişirməyin hansı üsullarının olduğundan xəbərsizdir. Bu üsullar bilənlər də bəzən, yemək bişirmə prosesində səhvlərə yol verir. Qidaların daha asan həzm edilməsi və daha ləzzətli olması üçün istilik tətbiq etmə əməliyyatına bişirmə adı verilir. Yeməklər təməl olaraq quru istilik ya da nəmli istilik üsuluyla bişirilir. Hər üsul öz içərisində dəyişiklik göstərərək çeşidlənmişdir. İstifadə edilən metod, bişiriləcək qidaya və istənilən nəticəyə görə dəyişər (Şəkil 2.13). Qaynatma üsulu ilə yemək bişirmə (Şəkil 2.14) Qaynatma üsulu xüsusilə mal, dana əti, toyuq, balıq və tərəvəzlərdə seçim edilir. Qaynatma üsulunda məqsəd, yeməklərin ətrinin qorunması, həzm etmənin asan olması və qida dəyərləri baxımından etibarlı olmasıdır. | Şəkil 2.11. Spatula Şəkil 2.12 Keks qəlibi Şəkil 2.13. Yemək bişirmək Şəkil 2.14. Qaynatma üsulu ilə yeməyin bişirilməsi