##### İnqrediyentlərin emal edilməsi

Tərəvəzləri xırdalamaq üçün metal deyil, plastik sürtgəclərdən istifadə edilir (Şəkil 2.115). Ət maşını dəmirdən olduğu üçün tərəvəzlərin tərkibində olan C vitamininin 1/3 hissəsi parçalanmış olur. Blender və ya tərəvəz kəsən plastik olduğundan bu məqsədlə işlədilməsi daha çox uyğundur. Tərəvəzlərlə bağlı edilən 10 yanlış mövcuddur ki, bu alışqanlıqlar da qida dəyərini aşağı salır. | Şəkil 2.115. Tərəvəzləri xırdalamaq üçün plastik sürtgəclər

Orqanizmin ehtiyac duyduğu vitamin və mineralların çoxu qidalar və meyvə-tərəvəzlərdən alınır. Amma yemək hazırlanarkən və bişirilərkən edilən bəzi xətalar qida dəyərinin azalması, hətta hamısının yox olmasına səbəb olur. Tərəvəzlərin qida dəyərini qorumaq üçün bir neçə məqama diqqət olunmalıdır. Onlar aşağıdakılardır:

1. Tərəvəzlərin qabığını soymaq

Bir çox vitamin meyvə və tərəvəzlərin qabıqları və qabığın altında toplanır (Şəkil 2.116). Ona görə də onların qabığını lazım olduqda çox incə şəkildə soymaq olar. Amma qabığı soymayanda meyvə və tərəvəzləri bol suda fırça ilə yumaq lazımdır (Şəkil 2.117).

Şəkil 2.116. Qabığın soyulması | Şəkil 2.117. Bol suda fırça ilə yumaq

2. Tərəvəzləri uzun zaman suda saxlamaq İspanaq kimi göyərtilər, eləcə də tərəvəzləri suda uzun zaman saxlamaq olmaz. Çünki bəzi vitaminlər suda həll olur, nəticədə onların qida dəyəri azalır (Şəkil 2.118). | Şəkil 2.118. Tərəvəzləri uzun müddət suda saxlamaq