##### Yeməyin hazırlanması

Ayrı-ayrı nümunələr dequstasiya edildikcə vərəqdə hər bir göstəriciyə qiymət yazılır. Adi dequstasiyada nümunələrin sayı bir gündə 16-dan çox olmur. Beynəlxalq müsabiqələrdə isə yüksək ixtisaslı dequstatorlar, bir qayda olaraq, fasilə ilə bir gündə 30-a qədər nümunə edilməsi və dequstasiya vərəqlərinin tərtib olunmasına hər nümunə üzrə təxminən 5-6 dəqiqə vaxt verilir.

Dequstatorlar vərəqləri doldurub ekspertlərdən təşkil olunmuş katibliyə verirlər. Katiblik dequstasiya vərəqlərindəki göstəriciləri cərimə xalları şəklində ifadə etməklə rəqəmlərə çevirir və ”A“ dequstasiya vərəqinə qeyd edir. Cərimə xalları aşağıdakı kimi verilir:

- əla keyfiyyətli şərab – 0 cərimə xalı;
- çox yaxşı şərab – 1;
- yaxşı şərab – 4;
- münasib şərab – 9;
- qeyri-münasib şərab isə ∞ cərimə xalı qazanır.

Katiblik müxtəlif ekspertlərin qiyməti əsasında ümumi qiymət çıxarır:

- 12 cərimə xalı almış şərab I dərəcəli fəxri diplom;
- 13-dən 42-yə qədər xal aldıqda II dərəcəli diplom;
- 42 xaldan çox cərimə aldıqda III dərəcəli diplom verilir.

Əgər I dərəcəli diplom almış şərab 6-dan çox cərimə xalı almazsa, belə şərab böyük qızıl medala, 7 və ya 9 xal cərimə alarsa, qızıl medala, 9-12 xal cərimə alarsa, gümüş medala layiq görülür. Dequstasiya zalı – şərabların dequstasiya edildiyi otaqdır (Şəkil 2.48). Bütün dequstasiyalar (iş dequstasiyasından başqa) bu məqsədlə ayrılmış xüsusi dequstasiya otaqlarında keçirilməlidir. Əksər hallarda müəssisə və təşkilatlarda şərabı keyfiyyətcə qiymətləndirmək üçün dequstasiya zalı olur. Lakin bu zallardan həmişə öz təyinatı üzrə istifadə edilmir. | Şəkil 2.48. Dequstasiya zalı

Dequstasiya otağı mənbələrindən asılı olmayaraq bütün sexlərdən təcrid edilməlidir (Şəkil 2.49). Otağın divarları və tavanı gözü qıcıqlandırmayan ağ, krem və ya açıq-boz rəngdə olmalıdır. Otağın divarlarında şəkil, plakat, şüar və dequstatorun fikrini yayındıran başqa əşyalar olmamalıdır. Otaqda stol və stullardan başqa, mebel və sərgi-vitrin olmamalıdır. Bəzən dequstasiya zalı dequstasiya olunan şərabların dərəcəsi və nömrəsi yazılan məlumat tabloları ilə avadanlıqlaşdırılır. Əsas dequstasiya zalının yanlarında köməkçi otaqlar da olmalıdır. | Şəkil 2.49. Dequstasiya otağı