##### Aşpaz

Salat kimi müxtəlif tərəvəz və göyərtilərdən ayrı-ayrılıqda və ya birlikdə istifadə edilir. Adətən, əsas xörəyin yanında əlavə kimi süfrəyə verilir. Salat hazırlamaq üçün ağ və qırmızı turp, xiyar, kələm, pomidor, kahı, bibər, baş soğan, çuğundur və sairədən istifadə edilir. Salatların üzərinə dekor verilən zaman süfrə daha gözəl görünür.

Şənlik masasının möhtəşəm görünməsi üçün bəzən gözəl yemək və super bahalı süfrələr kifayət deyil. Əsas odur ki, yeməklərin özləri gözəl və iştah açan bir şəkildə hazırlansın.

Şənlik masası üçün salatların bəzədilməsinə dair bəzi nümunələr, bəlkə də, yeməkləri gözəl bəzəmək barədə bir fikir də verəcəkdir.

Qarpız xama salatı üçün aşağıda göstərilənlərə ehtiyac vardır (Şəkil 3.17): 1 toyuq ayağı; konservləşdirilmiş şampinonlar; toyuq yumurtası (bir neçə parça); mayonez. Dekorasiya üçün isə aşağıda göstərilənlər lazımdır: təzə xiyar (ikisi kiçikdirsə, mümkündür); bir az sərt pendir; 2 pomidor; 1-2 zeytun. | Şəkil 3.17. Qarpız xama salatı

"Günəbaxan" salatı Bu olduqca məşhur və orijinal bir salatdır. Şübhəsiz bayram masasının bəzəyinə çevriləcək və çox parlaq görünəcəkdir (Şəkil 3.18). Tərkibi: 400 qram hind filesi; 2 ədəd kiçik soğan; 1 ədəd böyük yerkökü; 4 (5) ədəd yumurta; 1 qutu qarğıdalı konservi; 200 qram şampinon göbələyi; zeytun yağı; sarı çipslər; yüngül mayonez; duz. | Şəkil 3.18. Günəbaxan salatı

Hazırlanması:

- Əvvəlcə lazımi maddələr - yerkökü və yumurta qaynadılır. Hazır olduqdan sonra onlar soyudulur;
- Bu vaxt soğanlar soyulur, yuyulur və kiçik kublar şəklində kəsilir;
- Bir tavada az miqdarda zeytun yağı qızdırılır və hinduşka parçaları yüngülcə qızarana qədər qovrulur. Hazır olması, təxminən, 10 dəqiqə davam edəcəkdir. Ət hazır olduqdan sonra bir qaba qoyulur, tamamilə soyudulmalıdır;