##### Aşpaz

Hətta maşında bişirilərkən həm şirin, həm də duzlu inqridientləri eyni vaxtda seçmək olar:

- balqabaq tumları;
- çərəzlər;
- zeytun;
- pomidor;
- quru meyvələr;
- təzə meyvə;
- darçın.

Müvafiq təməl xəmirin tərkibinə daxil edilən inqrediyentlərin miqdarı istəyə görə artırıla bilər. Tərkib hissələrinin dərhal, yoxsa bişmə zamanı tədricən əlavə edilməli olduğunu bilmək üçün təlimatı oxumaq vacibdir.

Yemək bişirmə zamanı mühüm əsas qaydalar aşağıdakılardır:

- Hər zaman, ilk növbədə, maye tərkib hissələri əlavə edilir;
- Tərkib hissələri dəqiq ölçülür, yaxşı olar ki, elektron mətbəx tərəzisi ilə ölçülsün;
- Maya (və ya mayalı xəmir) hər zaman ən sonda əlavə edilir (duzla qarışdırmaq olmaz);
- Bişirildikdən dərhal sonra çörəyi formadan çıxarılıb dəmir barmaqlığın üzərində soyudulur.

Əgər dərhal bişirilirsə, tərkib hissələrindən ilıq halda istifadə edilir. Əgər əvvəlcədən vaxt seçimi ilə, yəni bir gecə saxlanmaqla bişiriləcəksə, o zaman tərkib hissələr soyuq olmalıdır ki, maya vaxtından əvvəl acımasın.

Əgər qlütensiz çörək bir neçə gün ərzində yeyilirsə, o, plastik sellofana qoyularaq quru və sərin yerdə 2-3 gün saxlana bilər.

Qlütensiz çörək, piroq, pizza və s. dondurucuda uzun müddət saxlanıla bilər. Yenicə bişdikdən sonra soyudulmuş çörək məhsulları sellofana qoyularaq dondurulur. Ayrı-ayrı dilimləri götürmək asan olsun deyə, yaxşı olar ki, çörək dilimlənərək dondurulsun. Bütöv çörəyin donu otaq temperaturunda, yaxud da 200 dərəcədə bir neçə dəqiqə ərzində bişirmə sobasında açılır. Kövrək (ovulmuş) xəmirdən hazırlanmış yastı qurabiyələr konserv bankalarında uzun müddət saxlana bilər. Tort və piroqlar üçün isə xüsusi qablar nəzərdə tutulur (Şəkil 2.43). | Şəkil 2.43. Tortlar üçün xüsusi qablar

### 2.4. Yemək və qida məhsullarının dadına baxmaqla dəqiq rəy bildirir

Yemək və qida məhsullarının dadına baxılması

Dequstasiya, dadma (lat. degustare) – yunan sözü olub (deustus - dad) dadın qiymətləndirilməsi deməkdir. Şərabın keyfiyyəti və tərkib hissələrinin müəyyən edilməsində kimyəvi və mikrobioloji üsulların əhəmiyyəti böyükdür. Lakin bu üsullar şərabın keyfiyyətini təyin etsə də, insanın dadbilmə orqanlarını əvəz edə bilmir. Şərabın tərkibində keyfiyyət və kəmiyyətcə kimyəvi və mikrobioloji üsullarla təyin oluna bilməyən bir çox maddə vardır.