##### Aşpaz

Qab-qacağın yuyulma otağında qabyuyan maşın texnoloji prosesin ardıcıllığı ilə quraşdırılmalıdır. Qabyuyan maşınlarda nimçələr, stəkanlar və yemək ləvazimatlarının yuyulması və sterilləşdirilməsi həyata keçirilir. Qab-qacağın yuyulması üç şöbədə və müxtəlif temperatur rejimində həyata keçirilir:

- Birinci şöbədə qab-qacaq 45-48˚ dərəcədə yuyucu vasitələrin köməyi ilə yuyulur və piydən (yağdan) təmizlənir;

- İkinci şöbədə qab-qacaq 50-55˚ dərəcədə 10%-li xlorlu əhəng məhlulu əlavə edilməklə (1 litr suya 10 sm3 hesabı ilə) yuyulur və dezinfeksiyalaşdırılır;

- Üçüncü şöbədə qab-qacaq 90-98˚ dərəcədə yaxalanır və sterilləşdirilir. Sonra isə onun qurunması üçün rəflərə qoyulur.

Qabyuyan maşınlar işi əhəmiyyətli dərəcədə yüngülləşdirir. Kiçik müəssisələrdə qab-qacaq və ləvazimatlar üç şöbəli isti və soyuq su ilə təmin olunan vannalarda yuyulur. Melxior qab-qacaq ehtiyatlı davranışı tələb edir (Şəkil 2.47). Yumşaq liflər, sabun və sodadan istifadə etməklə vannalarda yuyulur və ona diqqət yetirilir ki, yuma zamanı ayrı-ayrı əşyalar bir-birinə dəyməsin. Onların səthindən tünd ləkələrin uzaqlaşdırılması üçün çay sodası ilə silinir. Sonra qab isti su ilə yuyulur və mələfə ilə silirlər. Şüşə qab-qacaq (qədəh, fujer və stəkanlar) və ləvazimatlar iki şöbəli vannada yuyulur. Vannanın içinə rezin altlıq qoyulur. Şüşə qablardan yeməkxanalarda istifadə olunur. Masanın yığışdırılması, istifadə olunmuş qab-qacaq və ləvazimatların əvəzlənməsi Xidmət prosesi zamanı ofisiant istifadə olunmuş qab-qacaq və ləvazimatları yığaraq onları təmizləri ilə əvəz etməli, sonra isə masanı cəld növbəti yeməyin verilməsi üçün hazırlamalıdır (Şəkil 2.48). Ticarət zallarında istifadə olunan köməkçi masalar ofisiantlar üçündür. | Şəkil 2.47. Melxior qab-qacaq Şəkil 2.48. Masanın yığışdırılma qaydası

Bir qonağın xidməti zamanı ofisiant köməkçi masa və yaxud servantda boşqabı (qəlyanaltı və yaxud kiçik yemək üçün) hazırlayır, onun üzərinə bıçaq və çəngəli elə qoyur ki, bıçaq tiyəsi boşqaba doğru sağ tərəfə istiqamətlənsin, çəngəl isə dişlərlə yuxarı vəziyyətdə və ləvazimatın uclarına çarpaz olsun. Bıçaq və çəngəlin qulpları arasında məsafə o qədər olmalıdır ki, ofisiant boşqabı dəsmal ilə və yaxud onsuz götürə bilsin. Sağ əl ilə ləvazimatlar və təmiz boşqab götürülərək, qonağa sol tərəfdən yaxınlaşmalı və icazə alaraq sol əllə ləvazimatlarla istifadə olunmuş boşqab götürülüb sağ əllə sağ tərəfdən ora təmizi qoyulmalıdır.