Təhlil zamanı müəyyən edilmiş qüsurların xarakterindən asılı olaraq bal qiyməti aşağı salınır və ümumi ball qiymətindən asılı olaraq pendirlər əla (87-100 bal, o cümlədən, dad və ətrinə 37 baldan az olmamalı) və birinci sorta (75-86 bal, o cümlədən, dad və ətrinə 34 baldan az olmamalı) ayrılır. 75 baldan əskik qiymətləndirilmiş pendir (dad və ətri 34-dən az) qeyri-standart hesab edilir və satışa verilmir. Əgər orqanoleptik təhlil bal sistemi üzrə 5 və daha çox dequstatorun iştirakı ilə aparılmışsa, onda ayrı-ayrı göstəricilər üzrə bal qiyməti orta hesabi qaydada hesablanır | Şəkil 2.57. Çayın qiymətləndirilməsi

Aşağıda makaron məmulatı və tamlı malların (spirtsiz içkilər, pivə, araq və şərabın) bal sistemi üzrə qitmətləndirilməsi əyani olaraq verilir.

Makaron məmulatının orqanoleptiki göstəricilərinin qiymətləndirilməsi (balla)

Makaron məmulatının istehlak xassələrinin qiymətləndirilməsi qüvvədə olan standarta əsasən (QOST 875-92) yazılı ifadə şəklində verilir (Şəkil 2.58). Makaron məmulatının orqanoleptik keyfiyyət göstəricilərinin balla qiymətləndirilməsi məmulatın keyfiyyətinin müqayisəli qiymətləndirilməsini asanlaşdırır və onun istehlak məziyyəti və saxlama zamanı keyfiyyətinin dəyişməsini daha düzgün əks etdirir. Makaron məmulatının orqanoleptik keyfiyyət göstəriciləri 100 bal sistemi ilə aşağıdakı kimi qiymətləndirilir və həmin göstəricilərdə kənarlaşma olduqda ball qiyməti azaldılır. | Şəkil 2.58. Makaronun qiymətləndirilməsi

Xarici görünüşü

Səthi hamar, forması isə düzgündür, məmulat ələ yapışmır. | 25
Forması düzgün, səthi qabarlı, uc qıraqları isə bir qədər ovulmuş, məmulat ələ yapışmır. | 23
Forması düzgün, səthi isə hamar, məmulat azacıq ələ yapışır və ya bir hissəsi formasını itirmişdir. | 22
Forması düzgün, məmulat nəzərəçarpacaq dərəcədə ələ yapışır və ya formasını qismən itirir və ya da qismən çatları vardır. | 15
Məmulat düyürlər əmələ gətirməklə yapışır və ya onların çox hissəsi formasını itirir və ya da tikişi aralanır. | 5
Məmulatın çox hissəsi formasını itirir, yapışır və ya bişirildikdən sonra xırdalanır. | 2