##### Aşpaz

Tərəvəzlər çox tez bişir. Buna görə bişirmə müddətinə diqqət edilməlidir. Tərəvəzləri qaynatmaq əvəzinə, buxarda bişirməyə üstünlük verilməlidir. Çünki suda qaynadılmış tərəvəzlər qida dəyərini itirir. Orqanizm tərəfindən tələb olunan vitamin və minerallar su ilə axıb gedir. Tərəvəz və meyvələri bişirdikdə qabığını soymamağa diqqət etmək lazımdır (Şəkil 2.11). Qabıqlarında yüksək miqdarda vitamin olur. Onlardan faydalanmaq üçün qabıqlı istifadə edilməsi tövsiyə olunur. Göyərti, göbələk və soğan kimi əvvəlcədən qovrulması nəzərdə tutulan məhsullar yuyulduqdan sonra qurulanır (Şəkil 2.12). Əks təqdirdə, su tavadakı yağ ilə qarışanda sıçrayır və yeməyinizin sulanmasına səbəb olur. Sağlam və ləzzətli bir yemək üçün təbii yağlara üstünlük verilir. Kərə yağı və zeytun yağı kimi təbii yağlar ölçüsündə istifadə edildikdə sağlamlıq üçün faydalı olar. Belə yağlar yeməyin ləzzəti və keyfiyyətini artırır. Ancaq qızartmalarda zeytun yağı istifadə edilməməlidir. Çünki təbii zeytun yağı digər yağlara nisbətən daha tez yanır. Makaron qaynadılarkən yağ əlavə etməyin heç bir faydası yoxdur (Şəkil 2.13). Yağ əlavə etmək yerinə duz əlavə edilir və makaron qarışdırılır. Makaron qaynadıldıqdan sonra duz əlavə etmək daha doğrudur. Çünki su qaynamadan əvvəl əlavə olunan duz suyun qaynama müddətini uzadır. Tavada yemək bişirildikdə tavanı inqrediyentlərlə həddindən artıq doldurmaq olmaz (Şəkil 2.14). Tava ağzına qədər doldurulduqda yeməklər bərabər şəkildə yayılmır, nəticədə, yemək yaxşı bişmir. Tavanın altında qalan yeməklər isə çox tez yanır. | Şəkil 2.11. Tərəvəzlərin bişirilməsi Şəkil 2.12. Göbələyin qovrulması Şəkil 2.13. Makaronun qaynadılması Şəkil 2.14. Tavada düzgün qaydada yemək bişirmək