##### Aşpaz

Çeşidləmə Eyni meyvə və tərəvəzdən bir sıra məhsullar istehsal ediləcəksə, onda məqsədəuyğun çeşidləmə-seçmə aparılır. Çeşidləmə iri ilə xırdanın, sağlam ilə zədələnmişin və s. tam seçilməsini təmin etməlidir (Şəkil 2.42). | Şəkil 2.42. Tərəvəzlərin çeşidlənməsi

Təmizləmə

Meyvə-tərəvəzin istifadə məqsədindən asılı olaraq tələb olunan hissələrdən - qabıq, toxum, cecə, saplaq, bəzən lətdən təmizlənməsidir (Şəkil 2.43 və Şəkil 2.44). Təmizləmə əl, maşınlar sistemi və qələvi ilə aparılır. Bəzən termiki üsul tətbiq olunur (1000C-dək).

Şəkil 2.43. Meyvə təmizləyici maşın | Şəkil 2.44. Meyvənin saplaqdan təmizlənməsi

Xırdalama, yaxud doğrama Məqsədindən asılı olaraq meyvə-tərəvəz xırda, iri, dilimlər və dörd künc formada doğranır (Şəkil 2.45). Qurutma zamanı ərik üzlənib qurudulur, alma üzlənir, ürəkcik çıxarılır, kələm bölünür, əriştə kimi doğranır və s.. | Şəkil 2.45. Tərəvəzlər və meyvələr üçün mexaniki sürtgəc