##### Aşpaz

- Dad;
- Ətir;
- Konsistensiya;
- Məhsulun fərdi xüsusiyyətləri.

Sıx, xırçıldayan, şirəli, lakin kobud olmayan konsistensiya yüksək qiymətləndirilir. Dad harmonik, həmin məhsul üçün xarakterik olmalıdır.

Nəzərə almaq lazımdır ki, dilin müxtəlif hissələri dadın əsas tiplərini fərqli qəbul edir:

- Acı;
- Şirin;
- Duzlu.

Odur ki, yoxlanılan məhsul dilin müxtəlif hissələrinə bərabər paylanmalıdır (Şəkil 2.28). Ətri burun hissəsi ilə havanı çəkməklə qiymətləndirilir, bu zaman məhsul yüngül qızdırılmalıdır, mayeli qab isə əlin içində qızdırıla bilər.

Şəkil 2.28. Meyvənin ətrinin təyin edilməsi

Sonra komissiyanın hər üzvü dequstasiya vərəqini doldurur. Hər bir göstərici 5 bal sistemi ilə qiymətləndirilərək alınan qiymət əmsala vurulur. Təzə meyvə və tərəvəzlərin orqanoleptik qiymətləndirilməsi üçün keyfiyyət göstəricilərinin aşağıdakı əmsal qiymətləri şkalası müəyyən olunmuşdur (Cədvəl 2.1).

İriliyi | 0,15
Formanın düzlüyü və tipikliyi | 0,1
Xarici cəlbedicilik | 0,2
Rəng intensivliyi | 0,15
Rəngin bərabərliyi | 0,1
Dad | 0,6
Ətir | 0,4
Örtücü toxumanın konsistensiyası | 0,1
Lətin konsistensiyası | 0,2

Cədvəl 2.1. Meyvə və tərəvəzlərin orqanoleptik qiymətləndirilməsi