##### Aşpaz

Nahar və yaxud şam yeməyi üçün xüsusi menyu üzrə xidmət zamanı ofisiant nömrəyə araba üzərində qab-qacaq, ləvazimatlar, süfrə, kətan salfetlər, mineral sular, meyvə suyu, meyvələr, siqaretlər və kibriti gətirir. Nömrədə ofisiant masanı (nahar və yaxud jurnal) süfrə ilə örtür və onu bəzəyir. Sonra isə restoranda xidmət zamanı qəbul olunan qaydada yeməkləri gətirir. Sifarişçinin istəyi ilə ofisiant boşqabın üzərinə yeməkləri düzür, içkiləri süzür, yəni xidmət edir və təyin olunmuş vaxtda və yaxud çağırış ilə qabları yığışdırmağa getmək üçün qayıdır.

Nömrələrdə xidmət zamanı üzərlərinə salfetlər və bəzəmə əşyaları qoyulan səyyar bəzədilmiş kiçik masalardan istifadə etmək olar. İsti yeməklər xüsusi kloşe (ing. Cloche - bitkiləri qorumaq üçün şüşə şapka) qapaqlar ilə örtülür.

Qəhvədan və yaxud çaydanlarda isti içkilər masanın masa taxtası altlığında yeşikdə yerləşdirilir.

Room-service bölməsinin ofisiantları nömrəyə sifarişin verilmə standartları, mehmanxananın bütün əsas xidmətlərinin necə yerləşdirilməsi, menyu və restoranın şərab kartını yaxşı bilməlidirlər. Əgər qonaq yeməklərin seçilməsində çətinlik çəkirsə, order-taker ona balanslaşdırılmış nahar və yaxud şam yeməyi təklif etməlidir. Telefonla sifarişi qəbul edərək order taker onu mətbəx və servis-bara ötürür. Böyük qrupa, adətən, iki ofisiant xidmət edir. Bu zaman onların birincisi bəzədilmə əşyalarını seçir, sifarişi alır və aparır, ikincisi isə masanı bəzəyir və qonaqlara xidmət edir.

Room-service xidməti birbaşa restoran xidməti direktoruna tabedir. Xidmətə ofisiantlarla gündəlik treninq aparan menecer başçılıq edir. Menecerə supervayzerlər tabe olurlar ki, bunlar da sifarişlərin tərtibi və yerinə yetirilməsi zamanı ofisiantların işini koordinasiya edən briqadirlərdir. Ümumiyyətlə, supervayzer nəzarətçi (müşahidəçi və menecer) vəzifəsidir. Nəzarətçinin funksiyaları, əsasən, işçilərin işinə nəzarət edilməklə məhdudlaşdırılır (Şəkil 2.51). | Şəkil 2.51. Supervayzer nəzarəti

Room-service xidməti rotasiya prinsipi ilə işləyir, yəni növbələrə rəhbərlik müəyyən supervayzerə tapşırılır və ofisiantlar bir növbədən digər növbəyə qrafikdən asılı olaraq keçməklə çalışırlar: bəzən bu hər həftə çəkir, bəzən isə hər ay baş verir.

Mehmanxanaların nömrələrində mini-bar kimi əlavə xidmətdən də istifadə edirlər. Bunun üçün Room-service xidmətində nömrələrdə mini-barlara xidmət göstərən xüsusi ştat vahidləri nəzərdə tutulur. Mini-barın müəyyən çeşidli məhsul ilə doldurulmasını qonaqların yaşamaları üçün mehmanxana nömrəsinin hazırlanmasından sonra supervayzer həyata keçirir. Hər bir mehmanxana tərkibinə kiçik həcmlərdə ən çox populyar olan içki, həmçinin, kiçik çeşiddə məmulatlar- qoz-fındıq, şokolad, çörək çubuqları (duzlu və şirin) və peçenye daxil olunan şərab kartına malik olur (Şəkil 2.52). | Şəkil 2.52. Şərab kartı