##### İnqrediyentlərin emal edilməsi

Dondurulmuş meyvə və tərəvəzlərin müayinəsi Tez dondurulan meyvə və tərəvəzlər -250Cdən -500C-yə qədər dondurula bilən kameralarda dondurulur (Şəkil 2.16). Bu üsul konservləşmə üçün ən yaxşı üsul olub imkan verir ki, meyvə və tərəvəzlərin rəngi, ətri, dadı və kimyəvi tərkibi, demək olar ki, olduğu kimi qalsın. Dondurma üçün yüksək keyfiyyətli və istehlak üçün yetişdirilmiş meyvə və tərəvəzdən istifadə edilir. Göy noxud, paxla, qırmızı kələm, pomidor, ətirli göyərti, birinci və ikinci yeməkdə istifadə olunan tərəvəz qarışığı, çəyirdəkli meyvələr və giləmeyvələr dondurulur. Tərəvəzlər dondurulmamışdan qabaq yuyulur və təmizlənir, təbii rənginin saxlanması üçün isə bəzi tərəvəzlər qısa müddətə buğa verilir (Şəkil 2.15). Meyvə və giləmeyvələr bütöv və ya doğranmış şəkildə şəkərli (25%-dən az olmamaq şərti ilə) və ya şəkərsiz dondurulur (Şəkil 2.16). Şəkərsiz alma, gavalı, xurma, albalı, qarağat, quşüzümü, şəkərli şərbətdə istifadə olunan bütöv meyvələr - alma, armud, heyva əvvəlcədən təmizlənir və iki və ya dörd yerə bölünür. Tezdondurulan meyvə və tərəvəzlərin rəngləri, forma və ölçüləri eyni olmalı, dadı və iyi isə təzə meyvə və tərəvəz üçün xarakterik olmalıdır. | Şəkil 2.15. Tərəvəzlərin yuyulması Şəkil 2.16. Meyvələrin dondurulması

Tezdondurulan meyvə və tərəvəzlər karton yeşiklər, meyvə və giləmeyvə üçün tutumu 0,5 kq. və tərəvəz üçün tutumu 1 kq. olan polietilen paketlər və ya çəkisi 20 kq-dan çox olmamaq şərti ilə karton yeşiklərə yığılır (Şəkil 2.17 və Şəkil 2.18).

Şəkil 2.17. Karton yeşiklərdə meyvələr | Şəkil 2.18. Plastik torbalarda tərəvəzlər