##### İaşə xidməti işçilərinin fəaliyyətinin planlaşdırılması

Restoran və barlar xidmət səviyyəsinə və təklif olunan nomenklaturaya görə kateqoriyalara bölünür:

- Lüks;
- Yüksək;
- Birinci dərəcəli.

Onlar isə öz növbəsində, aşağıdakı tələblərə cavab verməlidir: Lüks – analoqu olmayan ticarət zallarının memarlıq ansamblı və interyerinin bədii ifadəliliyi, komfortunun yüksək səviyyəsi, restoranlar üçün xidmət və çeşidinin orijinallığı, zərif sifarişli, kulinariya və qənnadı yeməklərinin geniş seçimi, barlar üçün sifarişli, firma içkiləri və kokteyl və qəlyanaltıların geniş seçimi ilə fərqlənən iaşə müəssisələri (Şəkil 2.13); | Şəkil 2.13. Lüks kateqoriyalı iaşə müəssisəsi

Yüksək kateqoriyalı – interyerinin orijinallığı, xidmətlərin seçimi, komfortluğu, restoranlar üçün orijinal, zərif sifarişli, firma yemək və məmulatların müxtəlif çeşidi, barlar üçün firma və sifarişli içkilər, kokteyl və qəlyanaltıların geniş seçimi ilə fərqlənən müəssisələr (Şəkil 2.14); | Şəkil 2.14. Yüksək kateqoriyalı iaşə müəssisəsi

Birinci kateqoriyalı – ahəngliyi, komfortluğu və xidmətlərin seçimi, restoranlar üçün çətin hazırlanan firma yeməklər, məmulatlar və içkilərin müxtəlif çeşidi və barlar üçün sadə hazırlanan, həmçinin, sifarişli içkilər və kokteyl dəstləri ilə fərqlənən müəssisələr (Şəkil 2.15); Kafe, yeməkxanalar və qəlyanaltıxanalar kateqoriyalara bölünmür. İaşə xidməti işçilərinin fəaliyyətinin təşkilinin təkmilləşdirilməsi aşağıdakı əsas istiqamətlərdə həyata keçirilməlidir: | Şəkil 2.15. Birinci kateqoriyalı iaşə müəssisəsi