##### İnqrediyentlərin emal edilməsi

Zədələnmiş kartof yumrularının təyini Mexaniki xəstəlik və zərərvericilər tərəfindən zədələnmiş kartof yumrularını ayırırlar. Bütün bunlar götürülmüş nümunədə ayrıca təyin edilir (Şəkil 2.89). Zədələnmiş kartof yumrularının bütün qüsurlarının hər biri ayrılıqda müəyyən edilir və faizlə ifadə olunur. Xəstəlik nəticəsində zədələnmiş kartof yumrularının miqdarı nümunədə olan tam çürümüş yumruların seçilib müəyyən olunmasından sonra təyin olunur. Bunun üçün nümunədə qalan kartof nümunəsinin 15%-ə qədəri seçilmədən götürülərək kəsərək baxılır. Əgər kəsilmiş yumrularda dəmir ləkələri və digər xəstəliklərlə zədələnmə müşahidə edilmirsə, onda digər yumruların kəsilməsinə ehtiyac lüzumsuzdur. Əgər xəstəlik müşahidə olunarsa, onda nümunədə qalan yumrular da kəsilir (Şəkil 2.90). | Şəkil 2.89. Zədələnmiş kartof yumruları Şəkil 2.90. Kartof qurdu

Kartof yumrularında çirklənmənin təyini Kartof yumrularında əsas çirklənmələr torpaqdan, çox hallarda, yumrulara yapışır. Torpaq çirklənmələri yuma yolu ilə müəyyən olunur. Əgər yumrular az miqdarda çirklənmişsə, onda onu ən iri xəlbirdən keçirməklə təyin edirlər. Kartof yumrularının çirklənməsini çanaqlı tərəzi vasitəsi ilə təyin edirlər. Bunun üçün götürülmüş orta nümunədən 5 kq kartof çəkilərək götürülür və su ilə olan vedrəyə yerləşdirilərək orada yuyularaq torpaqdan təmizlənir, sonra metal torlu zənbilə yığaraq 2-3 dəqiqə müddətində suyun axmasını gözləyirlər. Yenidən tərəziyə yığılaraq çəkilir. Alınan çəkidən yumrular üzərində qalan su qalığını təmizləyirlər. Şərti olaraq, bu ümumi yuyulmuş kartof çəkisinin 1%-ə qədəri qəbul edilir. Çirklənmənin miqdarı ümumi nümunə çəkisinin faizlə ifadəsidir (Şəkil 2.91). | Şəkil 2.91. Kartof yumrularında çirklənmə