##### Yeməyin hazırlanması

Praktiki tapşırıq 2. Reseptə uyğun olaraq sousların hazırlanmasında nəzərə alınan vacib şərtləri qruplaşdırmaq

İstifadə edilməli resurslar

1. Qab, bıçaq, qazan, taxta qaşıq, soba, tava, blender, ətçəkən maşın və doğrama lövhəsi;
2. Təyinatına görə alət və inventarlar (qaşıq)

Bu tapşırığın icrası üçün tələb olunan aşağıdakı cədvələ əks olunan bacarıqlardan hansına sahib olduğunuzu Bəli, sahib olmadığınızı isə Xeyr ilə işarə edin.

Qiymətləndirmə ölçüsü | Bəli | Xeyr
1. Əməyin təhlükəsizlik qaydalarına diqqət etdinizmi? |  |
2. Gigiyenik qaydalara əməl etdinizmi? |  |
3. Hər bir sousun yeməyə dad verməsi ilə yanaşı, eyni zamanda onun çatışmazlığını gizlətməsini diqqətdə saxladınızmı? |  |
4. İstənilən sousun tərkibində qoxu və xüsusi dadlar yaradan məhsulların yer almasını nəzərdə saxladınızmı? |  |
5. Sousların yeməklərin mayeliyi və kalorisini artırmasını diqqətdə saxladınızmı? |  |
6. Tərkibində kərə yağı, xama və yumurta olan sousların kulinar məmulatlarının kalorisini artırdığını nəzərdə saxladınızmı? |  |
7. Qırmızı sousun vetçina, böyrək, sosiska və qovrulmuş döymə kotletin hazırlanması üçün tətbiq edildiyini diqqətdə saxladınızmı? |  |
8. Xamalı sousların müxtəlif tərəvəz, balıq və ət xörəklərinin yanında süfrəyə verilməsini diqqətdə saxladınızmı? |  |