Mayonez sousundan müxtəlif soyuq xörəklər üçün istifadə olunur, həm də bu, ayrıca sous qabında və müxtəlif soyuq və isti xörəklərin yanında süfrəyə verilir (Şəkil 2.65). Bişmiş duzlu ət və xama sousu - burada bişirilmiş duzlu ət porsiyalıq tikələrə bölünür (hər porsiyada 2-3 tikə). Süfrəyə verilməzdən qabaq duzlu ət tikələri duzsuz qaynar bulyonda (70-750 C) qızdırılır (Şəkil 2.66). Süfrəyə verilən zaman duzlu ət isidilmiş porsiyalıq buluda qoyulub yanına bişirilmiş kartof düzülür, yaxud kartof püresi qoyulur və üstünə xama sousu əlavə edilir. Sous ayrıca sous qabında da süfrəyə verilə bilər. Hər porsiya üçün 170 qram duzlu mal əti, 4 qram yerkökü, 4 qram baş soğan, 3 qram cəfəri, 150 qram hazır qarnir və 75 qram hazır sous götürülür. Basdırma-kabab - basdırma-kabab üçün mal əti (can əti), təxminən, 35-40 qramlıq tikələrə doğranır və sonra emallı qaba qoyulub içinə doğranmış soğan, duz, istiot, üzüm sirkəsi, yaxud nar qatılaraq hamısı birlikdə qarışdırılır və 3-4 saat ərzində soyuq yerdə saxlanır. Lazım gəldikdə ət tikələri şişə taxılır və soğandan təmizlənərək közərmiş köz üstündə bişirilir. Kababın dadı yaxşı olsun deyə, onun bişirilməzdən əvvəl kərə yağına salınıb çıxarılması məsləhət görülür. Kabab bişirilib süfrəyə veriləndə yanına qarnir əvəzinə, soğan, limon, yaxud şişdə bişirilmiş pomidor, sumaq, döyülmüş istiot və duz qoyulur (Şəkil 2.67). | Şəkil 2.65. Mayonez sousu Şəkil 2.66. Xama sousu Şəkil 2.67. Kababın qarnirlə süfrəyə verilməsi

Hər porsiya üçün burada 300 qram mal əti (can əti), 1 baş soğan (yarısı basdırma üçün), 15 qram nar, yaxud 10 qram üzüm sirkəsi, 5 qram kərə yağı, 10 qram cəfəri, habelə dad üçün istiot və duz götürülür.

Qovrulmuş qoyun əti, yaxud dana əti və qarnir. Burada hazırlanmış iri ət tikələri tavaya qoyulub üstünə yağ əlavə edilir və plitənin üzərində qovrulduqdan sonra qızdırıcı şkafa qoyulub 200-250 dərəcə temperaturda hazır vəziyyətə gətirilir.

Qovrulan zaman bu ətin çıxan şirəsi vaxtaşırı qaydada öz üstünə əlavə edilir. Qovrulandan sonra qalan yağ və şirə rostbif üçün olduğu kimi emaldan keçirilir.

Süfrəyə verilən zaman ət porsiyalıq tikələrə (hə porsiyada 2-3 tikə) doğranıb yanına qarnir əlavə edilir; həmin qarnir qoyun əti üçün qarabaşaq şiləsindən, yağ içində, yaxud tomat içində lobyadan, bişirilmiş, yaxud qızardılmış kartofdan, nəhayət, dana əti üçün isə suda bişirilmiş, yaxud qızardılmış kartof, süddə bişirilmiş kartof, göy noxud, habelə 3-4 növ tərəvəzdən hazırlanmış mürəkkəb tərkibdən ibarət olur.