##### Aşpaz

Tərəvəzlərlə hazırlanan müxtəlif yemək reseptləri mövcuddur və hazırlanma metodunun seçilməsi, şübhəsiz ki, fərdi zövqdən asılıdır (Şəkil 2.12). Onu da unutmamaq lazımdır ki, faydalı yemək həm də ləzzətli olmalıdır. Orqanoleptik göstəricilərin təyini Orqanoleptik üsulla meyvə-giləmeyvə şirniyyatının xarici görünüşü, dadı, iyi, rəngi və konsistensiyası müəyyən edilir. Mürəbbənin xarici görünüşü yoxlanılarkən onun meyvəsinin bircinsli olmasına fikir verilir. Şərbətin şəffaflığı və onun daxilində olan asılı hissəciklərin olmasını yoxlamaq üçün şərbət süzülür və açıq şüşədən stəkanda gündüz işığında nəzərdən keçirilir. Bütün məmulat növləri üçün xarlama və qıcqırma əlamətlərinin olması müəyyən edilməlidir (Şəkil 2.13). Povidlonu yoxlayarkən onun eynicinsli olması və əzilməmiş hissə, tum və qabıq hissəsinin olub-olmamasına fikir vermək lazımdır. | Şəkil 2.12. Pomidor ilə bişirilmiş balqabaq spagetti Şəkil 2.13. Qıcqırmış mürəbbə

Dad və iyi yoxlanarkən onun hazırlandığı meyvənin iyinə müvafiq olması dərəcəsi və kənar dad və iy, eləcə də karamelləşmiş şəkər dadının olması müəyyən edilməlidir.

Rəngi yoxlanarkən hazırlandığı meyvə-giləmeyvənin rənginə uyğun olması nəzərə alınmalıdır. Mürəbbədə əlavə olaraq ləkəli və üzərində qara nöqtə olan meyvələrin sayı müəyyənləşdirilməlidir. Konsistensiyasını təyin etmək üçün məhsulu qarışdırırlar. Povidlo və cemdən fərqli olaraq mürəbbədə meyvə və şərbətin konsistensiyası ayrıldıqda yoxlanılır. Meyvənin konsistensiyasını yeməklə müəyyən edirlər. Meyvə və giləmeyvələrin yetişməsi və saxlanmasını izləmək üçün meyvə və giləmeyvə üçün penetrometrdən (meyvə test cihazından) istifadə edilir. Bununla meyvənin möhkəmliyi və yetkinliyini təyin edirlər (Şəkil 2.14). | Şəkil 2.14. Penetrometrlə meyvənin yoxlanılması