##### Aşpaz

Qəbullar işgüzar xüsusiyyət daşıyır, onlar ölkələr və şirkətlərarası əlaqələrin genişlənməsi və dərinləşməsi məqsədilə keçirilir.

Hal-hazırda beynəlxalq təcrübədə bütün iştirakçılar üçün məcburi və onların hər biri üçün öz etiketi olan rəsmi qəbulların bir neçə növləri mövcuddur. Rəsmi qəbulları günorta və axşam qəbulları, həmçinin masa arxasında əyləşmə yolu ilə və ya onsuz keçirilən qəbullara bölmək olar.

Gündüz qəbullarına işçi qaydada təşkil olunmuş səhər yeməyi, “şampan şərabı qədəhi”, “şərab qədəhi” adlı qəbullar aiddir.

Axşam qəbullarına Nahar, Açıq Bufet naharı, Şam yeməyi, A lya furşet (fransızca fourchette - çəngəl) - dəvətlilər ayaq üstə yemək yeyərkən, sərbəst yemək və içkilər seçərkən və özlərinə xidmət edərkən yalnız bir çəngəldən istifadə edərək birgə yemək yeyirlər. Qəti şəkildə planlaşdırılmış yerləri olan stul və masalar verilmir.), Kokteyl, Çay, Jur fiks (fr. Jour fixe - sabit gün - hər ayın müəyyən bir gündə təşkil edilən bir sıra təqdimatlar və/və ya tamaşalar, müzakirələr və ya bənzər hadisələr (və ya bənzərləri; məsələn, "ayın hər ikinci bazar günü"). Əsasən, mədəniyyət və incəsənət təşkilatları tərəfindən istifadə olunur.), Kabab (Barbekyu) qəbulları və s. aiddir.

Masa arxasında əyləşmə qəbullarına Səhər, Nahar və Şam yeməkləri qəbullarını aid etmək olar.

Əyləşmə təşkil olunmadan keçirilən qəbullara Furşet, Kokteyl və s. aid edilir.

Xarici nümayəndələrin şərəfinə və yaxud onların iştirakı ilə keçirilən qəbullar diplomatik qəbullar adlandırılır. Beynəlxalq təcrübə diplomatik qəbullar, onların hazırlanma üsulları və qəbul iştirakçılarının riayət etməli olduqları etiketlərin növlərini təyin etmişdir.

Qulluğun xüsusi növlərinə simpoziumlar, konfranslar, seminarlar, müşavirələr, idman yarışları və istirahət zonalarında mədəni-kütləvi tədbirlərin iştirakçılarının qidalanmasının təşkili və xidməti üzrə göstərilən qulluq; mehmanxanalarda yaşayanlara xidmət; istehlakçıların sifarişləri və xidməti üzrə ofis, evlərə kulinariya məhsulu və qənnadı məmulatlarının çatdırılması zamanı göstərilən qulluq; sərnişin nəqliyyatında daşıma zamanı xidmət (kupe, kayut və təyyarə salonu) aid edilir.

Tematik tədbirlərə yubiley tarixləri, bayramlar və Yeni ilin qarşılanması ilə əlaqədar olan xidmətləri aid edirlər.

Simpozium, konfrans, seminar, müşavirə iştirakçılarının qidalanmaları və xidməti üzrə göstərilən qulluq növləri

Simpozium, konfrans, seminar və müşavirələrin iştirakçılarına yaşadıqları yerlərdə xidmət olunur (mehmanxanalarda). Qidalanma restoran, kafe və barlarda təşkil olunur. O, üçdəfəli olmalıdır. Gündəlik rasionun menyusu (səhər, nahar və şam yeməyi) bir həftəyə tərtib olunur.

Restoranın müdiriyyəti əvvəlcədən simpozium və konfrans iştirakçılarının sayı haqqında məlumatlandırılmalıdır. Belə tədbirlərin iştirakçıları üçün menyu əvvəlcədən tərtib olunur və sifarişçi ilə müvafiq təşkilatın nümayəndəsi qəbul edilmiş şərtlər əsasında razılaşır. Bu zaman kompleks səhər, nahar və şam yeməklərinin variantları təklif oluna bilər.

Restoranın müdiriyyəti vaxtları məhdud olan çoxsaylı insanlara eyni zamanda xidməti nəzərə alaraq ofisiantların tez və dəqiq işini təmin etməlidir. Bu məqsədlə xidmət heyətinin işə çıxma qrafiki dəqiqləşdirilir. Ofisiantların sayı bir ofisiantın eyni vaxtda 8 nəfərdən çox olmayan şəxslərə xidməti hesabından müəyyən olunur. Qab-qacağın yığışdırılması üçün ofisiantlara yalnız yeməklərin verilməsi və qonaqlarla hesablaşma imkanının yaradılması ilə köməkçi işçiləri ayırmaq məsləhət görülür.