##### İnqrediyentlərin emal edilməsi

Antrekot xörəyi üçün dal ayaqların yuxarı və daxili hissələri, yaxud bel əti və miyantəngdən 1,5-2 sm qalınlıqda paylıq tikələr kəsilir, sonra isə həmin tikələr toxmaqla döyülüb yastılanır və müvafiq formaya salınaraq vətərlər və pərdələri kəsilib qovrulur (Şəkil 1.81). Qulyaş xörəyi üçün 2-ci növ təmizlənmiş yumşaq ətdən kubik formasında hərəsi 4-6 tikədən ibarət paylar kəsilib (Şəkil 1.82) isti emala göndərilir. | Şəkil 1.81. Antrekot

Şəkil 1.82. Yarımfabrikatlar:

1 – bifşteks; 2 – file; 3 – langet; 4 – antrekot; 5 – romşteks; 6 – isti hava ilə qızdırılan mal əti; | 7 – befstroqanov; 8 – kabab; 9 – qızartma; 10 – azu; 11 – qulyaş.

Qoyun əti və dana ətindən hazırlanan yarımfabrikatlar

Qoyun, yaxud dana əti qovurması xörəyi üçün boyun və döşdən başqa, iri yumşaq ətdən (bel hissəsindən qabırğa sümükləri kəsilir, yaxud sümük üstlüyü soyulur) 2 kq çəkidə tikələr kəsilib duzlanır, üstünə istiot səpilir və qovrulur; sonra hazır ətdən hərəsi 2-3 tikədən ibarət paylar kəsilir (Şəkil 1.83 və Şəkil 1.84).

Şəkil 1.83. Qoyun əti qovurması | Şəkil 1.83. Qoyun əti qovurması