##### İaşə xidməti işçilərinin fəaliyyətinin planlaşdırılması

Cədvəl 1.1. Restoranlarda xörək və məmulatların çeşiddə say normaları

İstehlakçıların kontingentindən, müəssisələrin növündən və qəbul olunmuş xidmət formalarından asılı olaraq, kütləvi qidalanma müəssisələrində menyunu aşağıdakı növlərə ayırırlar:

- Xörəklərin sərbəst seçilməsi menyusu;
- Kompleks xörəklər (səhər yeməyi, şam yeməyi) menyusu;
- Biznes-lanç menyusu;
- Bazar günü brançı menyusu;
- Gündüz rasionu menyusu;
- Pəhriz və uşaq qidası menyusu;
- Banket menyusu;
- Tematik tədbirlər menyusu (yeni il, bayramlar və s.).

Bu menyulara əsasən gündəlik və əlavə ehtiyaclara uyğun olaraq bazarlıq siyahıları tərtib edilir.

Qarnir və sousla (məsələn, avokado ilə tərəvəz salatı; kəvər sousunda xəmirdə bişirilmiş dəniz xanı balığı; şərab sousunda mal əti) birlikdə hazırlanan salat və ikinci xörəklər üçün onların çıxarını bir rəqəm ilə göstərilir. Qarnir və sousla buraxılan yeməklər üçün çıxarı kəsr xətti ilə göstərirlər (əsas məhsul/sous qarnir). Məhsulların çıxarı isə aşağıdakı kimi göstərilir:

- əsas məhsulun çıxarı - 50, 75, 100, 125 qr.;
- sousun çıxarı – 50, 75, 100 qr.;
- qarnirin çıxarı - 100-150 qr..

Xörəklərin sərbəst seçilməsi menyusunu – açıq tipli iaşə müəssisələrində tərtib edilir (restoran, yeməkxana, kafe və qəlyanaltıxanalarda).

Yeməklərin sərbəst seçilməsi ilə menyunun növ müxtəlifliyinə, misal üçün, restoranlarda istifadə olunan sifariş yeməkləri (xörəkləri) menyusunu göstərmək olar. Sifariş yeməkləri menyusuna firma yeməkləri, soyuq xörək və qəlyanaltılar, duru xörəklər, ikinci isti və şirin yeməklər, isti və soyuq içkilər, unlu kulinariya və qənnadı məmulatlarını daxil edirlər. Bütün firma və sifariş yeməkləri istehlakçıların sifarişi ilə hazırlanır.

Kompleks xörəklər menyusunu (səhər yeməyi və yaxud şam yeməyi menyusu), ən çox yeməkxanalarda, həmçinin restoranlarda da fəhlə, tələbə, şagird və digər yemək kontingent üçün də tərtib edilir.