##### Aşpaz

Praktiki tapşırıq 7. Ət, toyuq və balıq məhsullarının saxlanma qaydalarını tərtib edin

İstifadə edilməli resurslar:

- Lazımi alət və avadanlıqlar.

Bu tapşırığın icrası üçün tələb olunan aşağıdakı cədvələ əks olunan bacarıqlardan hansına sahib olduğunuzu Bəli, sahib olmadığınızı isə Xeyr ilə işarə edin.

Qiymətləndirmə ölçüsü | Bəli | Xeyr
1. Əməyin təhlükəsizlik qaydalarına diqqət etdinizmi? |  |
2. Gigiyenik qaydalara əməl etdinizmi? |  |
3. Yüksək qidalılıq dəyərinə baxmayaraq, ət, toyuq və balıq məhsullarını düzgün saxlamadıqda müxtəlif mikroorqanizmlərin inkişafı üçün əlverişli mühitin yarana bilməsini diqqətdə saxladınızmı? |  |
4. Saxlama qabiliyyətinə görə ət, toyuq və balığın tez xarab olan məhsul olduğunu nəzərdə saxladınızmı? |  |
5. Ət məhsullarının saxlanmasında xarici mühit amillərinin təsirinin keyfiyyət dəyişikliyi və qidalılıq dəyərinin aşağı düşməsinə səbəb olmasını nəzərdə saxladınızmı? |  |
6. Ət, toyuq və balığın doğranmasında istifadə edilən kəsici alətlər və taxtaları mükəmməl yuyub təmizlədinizmi? |  |
7. Doğrama başa çatdırıldıqdan sonra alətləri mütləq təkrar təmizləyin, yuyun və dezinfeksiya etdinizmi? |  |
8. Ət, toyuq və balıq kimi məhsulları digər çiy qidalarla eyni yerdə saxlamamağı diqqətdə saxladınızmı? |  |
9. Ət, toyuq və balıq kimi məhsulların saxlanmasında temperatur rejiminə əməl etdinizmi? |  |
10. Uyğun temperaturun tətbiqinin məhsulların saхlanması zamanı gedən bütün proseslərin intensivliyinə təsir göstərməsini diqqətdə saxladınızmı? |  |
11. Təhlükəsiz dondurma və soyutmanın birbaşa temperaturdan asılı olmasını diqqətdə saxladınızmı? |  |
12. Ət məhsullarını tək istifadəli hissələrə bölərək qida ilə təmasda uyğun qablaşdırmada dondurucuda saxladınızmı? |  |
13. Əti keyfiyyətli saxlamaq üçün polad və ya şüşə tərkibli qablardan istifadə etdinizmi? |  |
14. Ət və toyuq məhsullarının bir-birinə təmas etməyəcək şəkildə saxlanmasını da diqqətdə saxladınızmı? |  |
15. Ət məhsulları doğranan zaman əllərin zədələnməməsinə diqqət etdinizmi? |  |