##### Menyu və yemək reseptinin tərtib edilməsi

### TƏLİM NƏTİCƏSİ 2: YEMƏK RESEPTİ TƏRTİB EDİR

#### 2.1. Yemək növünə uyğun istifadə olunan inqrediyentlərin miqdarını müəyyən edir

#### 2.1.1. İnqrediyentlərin miqdarının müəyyən edlməsi

Qida məhsullarının istehsalı və ya hazırlanması zamanı istifadə edilən qida əlavələri də daxil olmaqla, hazır məhsulun tərkibində dəyişmiş halda olan maddələrdir. İnqrediyentlərin yeməyin tələblərinə cavab verməsi yoxlanmalı, onları hazırlayan zaman qarışıqdakı yağların, duzun və şəkərin həcminin azaldılmasına, lif maddələrinin həcminin artırılmasına və xörək bişirilən zaman onun qidalıq dərəcəsinin yüksəldilməsinə çalışılmalıdır. Daha sonra duz və şəkərin istifadəsini azaldan aromatizatorlardan istifadə edilməli və xörək müştəriyə cəlbedici formada təqdim edilməlidir (Şəkil 2.1). Sonda müştərilərə yemək ilə birlikdə hər hansı sousu və qiyməni əlavə etməyi seçmək imkanı verilə bilər. Sertifikatlaşdırma üzrə orqan və ya təşkilatın yoxlamanı həyata keçirilməsi üçün məlumatların qida inqrediyentlərinin mənşəyi, xüsusiyyəti və miqdarı haqqında məlumatların olması mütləqdir (Şəkil 2.2). Qida məhsullarının tərkibinə onların tərkibinə oxşar aromatizator əlavə etdikdə, onun adında həmin məhsulun dad və ya ətirə malik olduğu qeyd edilməlidir. Bir inqrediyentdən ibarət məhsulun markalanması üçün qablaşdırmanın ön tərəfində “məhsul orqanik istehsala keçid mərhələsindədir” ifadəsi qeyd edilə bilər. | Şəkil 2.1. Xörəyin müştəriyə təqdim edilməsi Şəkil 2.2. İnqrediyentlərin mənşəyi, xüsusiyyəti və miqdarının yoxlanılması

Yalnız 1 inqrediyentdən ibarət olan məhsullar istisna olmaqla bütün digər məhsullar üçün inqrediyentlərin siyahısı göstərilməlidir. Siyahıdan öncə “Tərkibi” başlığı qoyulmalıdır. İnqrediyentlər, istehsal zamanı kütlə payının azalması ardıcıllığı ilə sıralanır, inqrediyent siyahısında qeyd edilmiş göstəricilər eyni şriftlə və rəngdə yazılmalıdır.

Əgər istifadə edilən inqrediyentin tərkibinə iki və ya daha çox inqrediyent daxildirsə, belə mürəkkəb inqrediyentin öz adı altında inqrediyentlər siyahısına daxil edilməsinə yol verilir. Bu halda belə mürəkkəb inqrediyentin bilavasitə adından sonra mötərizədə onun tərkib hissəsi olan inqrediyentlərin siyahısı azalma qaydasında porsiyaya uyğun göstərilir.

Hazır qida məhsulunda mürəkkəb inqrediyentin kütlə payı 2%-dən az olduqda onun tərkibinə daxil olan inqrediyentlərin sadalanmamasına yol verilir.