##### İaşə xidməti işçilərinin fəaliyyətinin planlaşdırılması

Təklif olunan məhsulun istehlak xüsusiyyətləri, keyfiyyəti, həmçinin, yeməklərin hazırlanma şərtləri haqqında məlumatlar - kommersiya sirri deyilsə, istehlakçının bunlar haqda əlavə məlumat almağa ixtiyarı vardır.

İcraçı və onun tərəfindən göstərilən xidmətlər haqqında məlumatlar istehlakçıların nəzərinə xidmət göstərilən yerdə azərbaycan dilində və əlavə olaraq müdiriyyətin sərəncamı ilə Azərbaycan Respublikası və yaxud digər ölkələrin xalqlarının dilində çatdırılır.

Xidmətin göstərilmə qaydaları

Xidmət göstərmənin qaydaları, həmçinin, onun qiyməti Azərbaycanın mövcud qanunvericilik aktlarında göstərilən istehlakçıların ayrı-ayrı kateqoriyaları üçün nəzərdə tutulmuş imtiyazlar istisna olmaqla, bütün istehlakçılar üçün eynidir. Bundan başqa, icraçı xidmətləri təkcə ayrı-ayrı şəxslərə yox, tərəflərlə danışılmış şərtlərlə xidmət göstərilməsi üçün ona müraciət edən hər bir istehlakçıya göstərməlidir.

İstehlakçının özündə zəruri məlumatları əks etdirən (icraçının adı, istehlakçının soyadı, adı və atasının adı, xidmətin növü və qiyməti, ödəmə şərtləri, sifarişin qəbul və icra tarixi, sifarişi qəbul edən şəxsin imzası və digər məlumatlar) sənədin tərtib edilməsinin köməyi ilə qabaqcadan sifariş verməyə ixtiyarı vardır.

Sifariş, həmçinin, telefon, elektron və yaxud digər əlaqə vasitəsilə verilə bilər. Xidmətin göstərilməsi haqqında sazişi təsdiq edən sənədin bir nüsxəsi istehlakçıya verilir.

Lakin icraçı istehlakçını bu göstərilən xidmətləri qəbul etməyə məcbur etməməlidir. Xidmətin göstərilməsində qabaqcadan sifarişin yerinə yetirilməsi vaxtının pozulması və yaxud göstərilən xidmətin çatışmazlıqlarının üzə çıxarılması hallarında istehlakçının öz seçiminə görə aşağıdakılara ixtiyarı vardır:

- Xidmətin göstərilməsinə başlamaq və (və yaxud) bitirməklə;
- Xidmətin icrasına yeni müddət təyin edə bilmək;
- Xidmətə görə göstərilən qiymətdə endirim tələb edə bilmək;
- İstehlakçı tərəfindən təyin edilən real müddət ərzində çatışmazlıqları pulsuz aradan qaldırmaq;
- Eyni keyfiyyətli analoji məhsulun hazırlanması və yaxud onun digər məhsulla əvəzlənməsini tələb edə bilmək;
- Xidmətdən imtina edə bilmək.

İstehlakçının, xidmət göstərməsinə başlaması və (və yaxud) bitirməsi müddətinin pozulmasına görə ona dəymiş ziyanın tam pulsuz ödənilməsini tələb etməyə ixtiyarı vardır. Zərər Azərbaycan Respublikası qanunları tərəfindən təyin olunmuş müddətlərdə əvəzlənməlidir.

Əgər icraçı xidmətlərin göstərilməsi müddətlərinin pozulmasının fors-major (ticarət razılaşmalarında iştirak edən tərəflərin şəxsi idarələri xaricində baş verən şərtlər əsasında müqavilənin təktərəfli və ya ikitərəfli ləğv edilməsi şərtlərini açıq surətdə bildirərək məcburi səbəbləri açıqlayan maddədir.) səbəbləri və yaxud istehlakçının günahı üzündən baş verdiyini təsdiq edərsə, onda istehlakçının tələbləri təmin oluna bilməz.

İstehlakçının istənilən vaxt icraçıya faktiki çəkilən xərclərin ödənilməsi şərti ilə sifariş verilən xidmətdən imtina etməyə ixtiyarı vardır.