##### Aşpaz

Baş tərəfdən – bifştekts, orta hissədən – file və quyruqdan – langet xörəkləri üçün tikələr kəsilir; bifşteks, file və langet tikələri kəsildikdən sonra yerdə qalan qırıntılar befstroqanov xörəyi üçün tətbiq edilir.

Şəkil 1.77. Can əti:
1 – baş tərəf; 2 – orta hissə; 3 – quyruq.

Mal ətindən hazırlanan yarımfabrikatlar Mal ətindən rostbif, bifşteks, file, langet, befstroqanov, antrekot, romşteks, əzmə zraz, suda bişirilmiş ət, qiyməli ət, buğlanmış mal əti və qulyaş xörəkləri üçün yarımfabrikatlar hazırlanır. Rostbif xörəyi üçün can əti, yaxud bel ətindən kəsilmiş iri və təmizlənmiş yumşaq ət tikələrinin bir neçə yerdən vətər və pərdələri kəsilib sonra qovrulur. Qovrulmuş ət hərəsi 2-3 tikədən ibarət paylara doğranır, sonra isə bunlar toxmaqla ehmalca döyülüb yastılanır və müvafiq formaya salınaraq qovrulur (Şəkil 1.78). File xörəyi üçün can ətinin orta hissəsindən (piyi üstündə) 4-5 sm qalınlığında paylıq tikələr kəsilib müfaviq formaya salınır və qovrulur (Şəkil 1.79). | Şəkil 1.78. Rostbif Şəkil 1.79. File

Langet xörəyi üçün can ətinin nazik hissəsindən hərəsi 2 tikədən ibarət 1-1,5 sm qalınlıqda paylar kəsilib toxmaqla ehmalla döyülür, yastılanır və qovrulur (Şəkil 1.80). | Şəkil 1.80. Langet