##### Aşpaz

Süfrəyə verilən zaman antrikot isidilmiş porsiyalıq buluda qoyulub yanına bütün növlərdə qızardılmış kartof və yonulmuş qıtıqotu əlavə edilir, üstünə isə ət şirəsi əlavə edilir. Antrikotun üzərinə həm də bir tikə yaşıl yağ qoyulur. Burada qarnir süddə bişirilmiş kartofdan ibarət olduqda ayrıca qabda süfrəyə verilir (Şəkil 2.72). Hər porsiya üçün burada 160 qram birinci növ mal əti, 10 qram əridilmiş piy, 150 qram hazır qarnir, 15 qram qıtığotu (kökü) və 15 qram yaşıl yağ götürülür. | Şəkil 2.72. Süddə bişirilmiş kartof

Pomidorlu qoyun əti qızartması - burada hazırlanmış yarımfabrikat (hər porsiya üçün ik tikə) hazır olunca əsas üsul üzrə qovrulur (Şəkil 2.73). Süfrəyə verilən zaman qoyun əti isidilmiş porsiyalıq buluda qoyulur və yanına qoz formasında kartof qızartması düzülür, qoyun ətinin üstünə isə yarı bölünüb qızardılmış böyrək tikələri və qarnir yerinə bişirilmiş düyü süfrəyə verilə bilər. Hər porsiya üçün burada 165 q qoyun əti (bel hissəsi), 95 q təzə, yaxud 53 q konservləşdirilmiş pomidor, 15 q yağ və 150 q hazır qarnir götürülür. | Şəkil 2.73. Pomidorlu qoyun əti

Kotlet xörəklərinin hazırlanması texnologiyası - burada hazırlanmış və urvalanmış kotlet tavada 130-1400C temperaturda qızdırılmış yağın içinə salınır və 8-10 dəqiqə ərzində dibi qazmaq tutunca qızardılır. Sonra bu, 5-8 dəqiqəliyə qızdırıcı şkafa qoyulub hazır vəziyyətə çatdırılır. Qızdırılmış kotlet hazır olan kimi süfrəyə verilməlidir, çünki saxlandıqda onun dadı pisləşir.

Kotlet porsiyalıq buludlarda süfrəyə verilir; kotletin yanına qarnir qoyulur; qarnir isə qızardılmış, yaxud suda bişirilmiş kartofdan, kartof püresindən, buxarda bişirilmiş kələmdən, makaron məmulatından, müxtəlif şilələrdən, yaxud da 3-4 növ tərəvəzdən hazırlanıb kül dəstəsi şəklində tərkibdən ibarət olur.

Süfrəyə verilən zaman kotletin üstünə kərə yağı, yaxud sous (qırmızı sous, tomat sousu, soğanlı və karnişonlu qırmızı sous, soğanlı xama sousu və s.) əlavə edilir (Şəkil 2.74). Hər porsiya üçün burada 100 qram üçüncü sort mal əti, 20 qram buğda çörəyi, 25 qram süd, yaxud su, 10 qram suxarı (urvalamaq üçün), 5 qram yağ (qovurmaq üçün), 150 qram hazır qarnir və 10 qram kərə yağı, yaxud 50 qram hazır sous götürülür. | Şəkil 2.74. Kotlet xörəkləri