##### Menyu və yemək reseptinin tərtib edilməsi

O eyni zamanda müəssisə üçün bir növ istehsal proqramı olub hər hansı digər bir sənəd kimi iaşə müəssisəsində xidmətlərin icraçısı, xidmət nişanı (əgər mövcuddursa), həmçinin, məsuliyyətli şəxs və müəssisənin müdiri haqqında məlumatları da əks etdirir. Beləliklə, menyu, ilk növbədə, sənəd funksiyasını yerinə yetirir ki, bu da öz növbəsində, müəyyən vacib tələblərə riayət edilməsini şərtləndirir.

Menyunun əsas vəzifəsi – informasiyanı maraqlı və əyləncəli formada təqdim etmək və restoran, kafe və yaxud barın üslubunun açılmasından ibarətdir. Məsələn, şəhərin mərkəzindəki müasir kafe istehlakçıları öz firma qəhvəsinə diqqəti menyuya orijinal əlavə vərəq qoymaqla cəlb edir. Yeməkləri bahalı olmayan ailə kafesində isə bahalı kağız və dəri qabıqda tərtib olunmuş menyu yersiz görünür. Bazar günü naharları təşkil edən restoranlarda isə üçqat formasında bükülərək laminasiya olunmuş vərəqdə yeməklərin şəkilləri göstərilməklə qənaətedici ailə naharları təklif etmək məqsədəuyğundur. Gənclər kafesində firma yeməkləri haqqında məlumatı müəssisənin giriş qapısının yanında təbaşirlə lövhənin üzərində yazırlar. Orta hesabla istehlakçıların menyu və yaxud şərab kartını 3 dəqiqə ərzində gözdən keçirilməsi nəzərə alınaraq menyuda yeməklər və içkilər haqqında məlumatın anlaşılan və sadə şəkildə izah olunması zəruridir. Bu, istehlakçıya tez bir zamanda menyu, şərab, kokteyllərin kartı

Şəkil 1.13. Sadə menyu
ilə tanış olmaq və restoran, bar və yaxud kafenin işinin məğzini anlamaq və onun tematik istiqamətini qiymətləndirməyə imkan yaradar

Qidalara dair qərar verildikdən sonra yemək xərcləri doğru hesablanır. Qida xərcləri ilə yanaşı, eyni zamanda bölmənin idarə edilməsi menyudakı düzgün qiymətə kömək etmək üçün başqa mühüm amildir. Mənfəəti təmin etmək üçün başqa üsul, bahalı və ucuz maddələrin balansını yaratmaq və qiymətlərin ən böyük dalğalanma dərəcəsinə malik olan bazar qiymətli elementlərin istifadəsini məhdudlaşdırmaqdır.

Yaxşı bir menyu sadə olmalıdır. Müştərilərə təklif olunan yeməklərin adı başa düşülən ifadələrlə əks etdirilməlidir (Şəkil 1.13).