##### Aşpaz

Tərəvəzlərin doğranması - salatın tərkibinə daxil olan bütün tərəvəzlər eyniölçülü tikələr şəklində doğranır. Belə olduqda onlar dadlı, salat isə cəlbedici və iştahaaçan olur (Şəkil 2.115);

Salata xama, mayonez və ya bitki yağı əlavə edilib süfrəyə verilir. Lazım gəldikdə, salatın tərkibinə sirkə, bitki yağı, duz, istiot, şəkər və xardal tərkibli hazır qatmalar da əlavə edilir; Doğranmış tərəvəzlərin qırılıb əzilməməsi üçün salatlar ehtiyatla qarışdırılır;

Hazır salat xüsusi qablara qoyulur və üzəri bəzədilir.

Salatları yalnız onların tərkibinə daxil olunan ərzaqlar, həmçinin, cəfəri, şüyüd, kərəviz və kahı ilə bəzəmək olar. Bəzəklər çox böyük olub salatın bütün səthini örtməməlidir.

Yadda saxlamaq lazımdır ki, salatların hazırlanması üçün yalnız sağlam, şirəli və sulu tərəvəzlər yararlıdır. Vitaminlər, xüsusən, C vitamininin qorunması məqsədilə bir dəfə yeyilmək üçün lazım olan qədər tərəvəz götürmək lazımdır, çünki saxlama zamanı salatın keyfiyyəti xeyli korlanır. Hazırlanmış salat qısa zamanda süfrəyə verilir. Turşu C vitaminini sabitləşdirdiyi üçün xırdalanmış tərəvəzlərə dərhal bitki yağı, xama və sous əlavə edilir və qarışdırılır. Rahat olsun deyə, salat iki çəngəl və ya çəngəl və qaşıqla qarışdırılır. Hazırlanmış salat qabda təpə formasında servis edilir (Şəkil 2.109). Menyunu düzgün tərtib etmək üçün yadda saxlamaq lazımdır ki, qızardılmış ət və balıq yeməkləri üçün qarnir qaynadılmış tərəvəzlərdən ibarət olur (Şəkil 2.110). Sobada bişirilmiş ət və balıq yeməklərinə isə salat və vineqretlər daha çox uyğun gəlir. Tərəvəz salatlarını hazırlayan zaman aşağıdakı təhlükəsiz iş və sanitariya qaydalarına riayət etmək vacibdir (Şəkil 2.111): Bıçaqdan istifadə edərkən əlləri kəsilmədən qorumaq lazımdır; Tərəvəzlərin doğranması zamanı bıçağın tiyəsi dəstəkdə yaxşı oturdulmalıdır; Doğrama zamanı əl barmaqları və bıçaq düzgün tutulmalıdır - tiyəni yüngülcə sağa əymək lazımdır; Bıçağı doğrama lövhəsindən yuxarı qaldırmaq olmaz; Ətçəkən və sürtkəclə iş zamanı ehtiyatlı olmaq lazımdır. Çünki əl və barmaqlar zədələnə bilər; | Şəkil 2.109. Salatın qabda təpə formasında servis edilməsi Şəkil 2.110. Qaynadılmış tərəvəzlər Şəkil 2.111. Tərəvəz salatı hazırlanan zaman sanitariya qaydaları