##### Aşpaz

Şirənin tərkibinə daxil olunan inqrediyentlər ümumi inqrediyent siyahısında sadalanır (Şəkil 2.7): qida əlavələri, aromatizatorlar, qidaya bioloji aktiv əlavələr və qeyri-ənənəvi tərkibli məhsulların inqrediyentləri; qida dəyərliliyi - tərkibində saxaroza olan məhsulların qida dəyərliliyi haqqında məlumatda karbohidratların miqdarından başqa, 100 qr.-da (ml, sm3) olan saxarozanın miqdarı göstərilir; süd, süd inqrediyentləri və ya mürəkkəb tərkibli xammaldan hazırlanmış məhsullar üçün hazır məhsulda olan turş süd bakteriyaları (əgər varsa), bifidobakteriyalar (əgər varsa), probiotiklər (əgər varsa) və mayaların (əgər varsa) (1qr. məhsulda koloniya əmələ gətirən vahidlərin miqdarı (KƏGV)) miqdarı (əgər məhsulun istehsal olunduğu sənəddə belə tələblər varsa); | Şəkil 2.7. Şirənin tərkibinə daxil olunan inqrediyentlər

- saxlama şərtləri;
- istehsal tarixi və qablaşdırma tarixi;
- yararlılıq müddəti (dondurmadan başqa);
- saxlama müddəti (dondurma üçün);
- realizə müddəti;
- hazır xörəklərin hazırlanma üsulu və şərtləri (süd yarımfabrikatları və konsentratlar üçün).

Bitki mənşəli zülal preparatlarından hazırda yalnız ənənəvi ət məhsullarının çıxarının artırılmasına səbəb olan qida əlavəsi kimi deyil, həm də kombinə olunmuş ət məmulatlarının əsas tərkib hissəsi kimi də istifadə olunur. Soya bitkisindən alınan zülal preparatlarına xüsusi yer ayrılır (Şəkil 2.8). Burada əsas ilkin məhsullar bunlardır: 50% zülaldan ibarət yağsızlaşdırılmış soya unu; 70% zülaldan ibarət soya konsentratı; 90% zülaldan ibarət soya izolyatı. | Şəkil 2.8. Soya bitkisi

Soyadan başqa, zülal preparatları noxud, günəbaxan, qarğıdalı, pambıq və digər bitkilərdən də hazırlanır. Soya kimi, onlardan da yüksək zülallı un və konsentratlar alınır.