Şəkil 1.19. Sous saxlanan marmit qablar

Təzə pomidor və ya tomat püresindən şəkər tozu, sirkə, duz, soğan, sarımsaq və ədviyyatlar əlavə edilməklə hazırlanmış tünd tomat sousundan ətli, balıqlı və tərəvəzli xörəklərin hazırlanması və süfrəyə verilməsində geniş istifadə edilir. Xorəklərin reseptlər məcmuəsində bir sıra xörəklərin hazırlanması və süfrəyə verilməsində “Cənub” sousundan istifadə edilir. Bu sous fermentasiya edilmiş soyaya tomat püresi, şəkər tozu, duz, ədviyyatlar, sirkə turşusu, bitki və ya kərə yağı, meyvə püresi və digər məhsullar əlavə edilməklə hazırlanır. “Cənub” sousu balıqlı, ətli və tərəvəzli xörəklərin hazırlanması və süfrəyə verilməsində şərq mətbəxində geniş tətbiq edilir (Şəkil 1.20). | Şəkil 1.20. Cənub sousu

Müxtəlif dad əlavəli yeməkxana mayonezlərindən balıqlı, ətli, toyuq ətli və tərəvəzli xörəklərin süfrəyə verilməsi, salatlar və vineqretlərin aşqarlanmasında istifadə edilir. Mayonezlərdən, həmçinin, xörək və qəlyanaltılara əlavə edilməklə də istifadə edilir.

Yarımfabrikatlardan hazırlanan borşlar Sənaye texnologiyası ilə borş yarımfabrikatı – borş əlavəsi istehsal edilir. Hazır konervləşdirilmiş və tez dondurulmuş tərəvəz yarımfabrikatlarından – borş əlavəsindən müxtəlif borşların hazırlanmasında istifadə edilir. Onun tərkibi çuğundur, yerkökü, baş soğan, cəfəri, tomat püresi, yağ, şəkər tozu, sirkə və ədviyyatlardan ibarətdir. Bunların miqdarı reseptlər məcmuəsində nəzərdə tutulan nisbətdədir. Borş əlavəsi lazım olan istilik emalından keçirilmiş və istifadə üçün hazır vəziyyətdə olur. Borş əlavəsindən kartof, tərəvəz və digər məhsullar əlavə edilməyən, ət həlimi, ət və ət məhsulları ilə hazırlanan borşlar, həmçinin, kələmli, kartoflu, paxlalı və digər məhsullu borşların hazırlanmasında istifadə edilir (Şəkil 1.21). | Şəkil 1.21. Yarımfabrikatlardan hazırlanan borş