##### Aşpaz

Praktiki tapşırıq 5. Çörəyin zənginləşdirilməsi üçün istifadə edilən qida inqrediyentlərini uyğunlaşdırmaq

İstifadə edilməli resurslar

- Lazımi alət və avadanlıqlar.

Bu tapşırığın icrası üçün tələb olunan aşağıdakı cədvələ əks olunan bacarıqlardan hansına sahib olduğunuzu Bəli, sahib olmadığınızı isə Xeyr ilə işarə edin.

Qiymətləndirmə ölçüsü | Bəli | Xeyr
1. Əməyin təhlükəsizlik qaydalarına diqqət etdinizmi? |  |
2. Gigiyenik qaydalara əməl etdinizmi? |  |
3. Çörəyin qidalılıq dəyərini artırmaq üçün fizioloji tələbatı ödəyən enerji və əsas qida maddələri və onların kompleks xassələrini diqqətdə saxladınızmı? |  |
4. Çörək-bulka məmulatlarının qidalılıq dəyəri üçün ayrı–ayrı əhali qruplarının qida maddələri və enerjiyə olan gündəlik tələbatı nəzərdə saxladınızmı? |  |
5. Çörəyin qidalılıq dəyərinin dənin sortu, un alınacaq hissəsi, eləcə də unun alınma üsulu və digər ərzaqlarla uyğunlaşdırılmasından asılı olmasını nəzərdə saxladınızmı? |  |
6. Çörəyin qidalılıq nöqteyi-nəzərindən kalsium, fosfor, maqnezium və dəmirin daha çox əhəmiyyət kəsb etdiyini diqqətdə saxladınızmı? |  |
7. Məhsuldarlığı yüksək olan və kəpəkli buğda sortlarının üyüdülməsindən alınan undan bişirilmiş çörəkdə mineral maddələrin miqdarının daha çox olmasını nəzərdə saxladınızmı? |  |
8. Kəpəkli buğda unundan hazırlanan çörəkdə dəmirin miqdarının əla sort undan hazırlanan çörəyə nisbətən 5 dəfə çox olmasını nəzərdə saxladınızmı? |  |
9. Çoxlu minerallar və kəpək əlavə edilmiş undan bişirilmiş çörəklərin daha faydalı olmasını diqqətdə saxladınızmı? |  |
10. Çörəyin qida dəyərini artırmaq üçün fosforlu konsentratlar, səməni şəkəri preparatları və duz mayalarından istifadə etdinizmi? |  |
11. Çörəyin dadının xəmirin yoğrulması zamanı istifadə olunan su və onun tərkibində olan duzların miqdarından asılı olmasını diqqətdə saxladınızmı? |  |
12. Distillə suyu və yumşaq artezian suyunda duzun az olmasını nəzərdə saxladınızmı? |  |
13. Çörəyin mineral maddələrlə zənginləşdirilməsi zamanı istifadə olunan suyun codluğunu diqqətdə saxladınızmı? |  |