##### Yeməyin hazırlanması

Bu maddələrin miqdarı üzümün sortu, onun yetişdiyi torpaq-iqlim şəraiti və şərabın hazırlanması texnologiyasından asılı olaraq dəyişir. Həmin maddələrin müxtəlifliyindən asılı olaraq şərablarda müxtəlif iy və dad əmələ gəlir ki, bunları da müəyyən etmək üçün ən əlverişli üsul dequstasiya hesab edilir (Şəkil 2.44).

Ərzaq məhsullarının orqanoleptik göstəricilərinin qiymətləndirilməsi insanın hiss üzvləri – görmə, iybilmə, dadma, lamisə (toxunma hissi) və eşitmə vasitəsilə həyata keçirilir. Sensor göstəricilər orqanoleptik üsulla qiymətləndirilir. Orqanoleptik üsulla – yeyinti məhsullarının xarici görünüşü, iyi, dadı, rəngi, konsistensiyası, quruluşu, xırdalanma dərəcəsi və s. müəyyən edilir. Orqanoleptik təhlil dequstasiya yolu ilə də aparılır. Bunun üçün dequstator heç olmasa, minimum hiss qabiliyyətinə malik olmalıdır ki, məhsulun dadı, ətri, rəngi və bu kimi göstəricilərini tez ayıra bilsin. Ona görə də dequstatorda bu üzvlər yaxşı inkişaf etmiş olmalıdır. Nümunə dequstasiyası – şərabın çeşidi ilə maraqlanan geniş kütlə üçün aparılır. Belə dequstasiya zamanı istehlakçı dequstasiyanın aparılması texnikası ilə yanaşı, eyni zamanda şərabın istehsal texnologiyası və şərabçılığın tarixi ilə tanış edilir. Nümunə dequstasiyası təcrübəli şərabçının rəhbərliyi ilə aparılarsa, onda həmin dequstasiya şərab istehlakı mədəniyyətinin təbliğində ən yaxşı vasitə hesab edilir (Şəkil 2.45). Dequstasiya qədəhləri – şərabı dequstasiya etmək üçün istifadə olunan xüsusi qədəhlərdir (Şəkil 2.46). Şərabın orqanoleptik təhlili zamanı şərab mütləq dequstasiya qədəhinə tökülür. Bu qədəhlər təmiz ağ şüşədən hazırlanır. Qədəhin üzərində heç bir bəzək olmamalıdır. Bütün dequstatorların qədəhinin eyni olmasına ciddi fikir verilir. Qədəhlər konusşəkilli və yumurtaşəkilli oval və yaxud zanbağa oxşar formada olur. 210-230 sm3 tutumlu qədəhlə 60-70 sm3 həcmdə olan şərabı dequstasiya etmək olar. Bəzi ölkələrdə şərabın dequstasiyasında gümüş və ya əlvan metaldan hazırlanmış fincanlardan istifadə edilir. | Şəkil 2.44. Şərabın dequstasiyası Şəkil 2.45. Nümunə dequstasiyası Şəkil 2.46. Dequstasiya qədəhləri

Qədəhlər istifadə olunduqdan sonra isti su ilə yuyulur, bir neçə dəfə soyuq su ilə yaxalanır və yüksək temperaturda qurudulur. Dequstasiya qədəhini dəsmalla silmək məsləhət görülmür.