##### İaşə xidməti işçilərinin fəaliyyətinin planlaşdırılması

### 1.4. Tabeliyində olan işçilər arasında vəzifə bölgüsü aparır

İşçilər arasında vəzifə bölgüsünün aparılması

İaşə müəssisələrinin işçiləri üçün olan tələblər zamanı aşağıdakı qiymətləndirmə kriteriyaları nəzərə alınmalıdır (Şəkil 1.36):

- Peşəkar hazırlıq və təsnifat, həmçinin, nəzəri biliklərin səviyyəsi və onların praktiki istifadəsi;
- Kollektiv (metrdotel üçün) işinin təşkili bacarığı;
- Davranış və peşəkar etikanın qaydalarının öyrənilməsi və yerinə yetirilməsi səviyyəsi;
- Peşəkar fəaliyyətə aid olan normativ və rəhbər sənədlərin öyrənilmə səviyyəsi.

Şəkil 1.36. İaşə müəssisələrinin xidmət heyəti

Bütün tip və növ iaşə müəssisələrinin xidmət heyəti sahibkarlıq formasından asılı olmayaraq daxili nizam-intizam qaydaları və müəssisənin işinin təşkilini bilməlidirlər. Xidmət heyətinin funksiyaları, vəzifələri, hüquqları və məsuliyyəti vəzifə təlimatlarında göstərilməli və müəssisənin rəhbəri tərəfindən təsdiqlənməlidir. Xidmət heyətinin vəzifə təlimatlarını hər bir ölkənin (respublikanın) xidmətlə əlaqədar qəbul edilmiş standartı (QOST R50935-96), iş və peşələrin tarif-təsnifatını əks etdirən soraq kitabçalarına müvafiq olaraq hər hansı bir müəssisənin iş xüsusiyyətləri və qüvvədə olan qanunvericiliyin tələblərini nəzərə almaqla müəssisənin müdiriyyəti hazırlayır.

Xidmət heyəti xidmət zamanı istehlakçıların həyatı və səhhətinin təhlükəsizliyini təmin etməlidir. Bu məqsədlə bütün heyət müəssisələrdə təhlükəsiz iş üsulları üzrə hazırlıq keçməlidir.

Bütün tip və təsnifata aid olan iaşə müəssisələrinin xidmət heyəti qarşısında aşağıdakı əsas tələblər qoyulur: