##### Aşpaz

2. Reseptlərdə isti şorbalar süfrəyə servis edilərkən istifadə edilən xama norması nəzərə alınmadığından hər paya 10 qram xama qəbul edilməlidir;

Şorbaların reseptində nəzərdə tutulmuş əsas tərəvəzlərin (kartof, kələm, çuğundur və s.) miqdarı dəyişdirilə, yəni artırıla və ya azaldıla bilər. Bu tərəvəzlərin miqdarı xörəyə əlavə ediləcək tərəvəzlərin ümumi kütləsi sabit saxlanılmaqla hər biri 10-15% miqdarında dəyişdirilə bilər. Reseptə daxil olunan bəzi tərəvəzlər - şalğam, kərəviz və s. olmadıqda bunlar digər tərəvəzlərlə əvəzlənə bilər. Borşlar və digər tərəvəzli şorbaların dadını yaxşılaşdırmaqdan ötrü 1000 qram şorbaya 20-40 qram şirin bibər əlavə etmək olar. Bu halda digər tərəvəzlərin miqdarı azaldılmalıdır (Şəkil 1.15); | Şəkil 1.15. Şorbalara tərəvəzlərin əlavə edilməsi

4. Hər hansı bir məhsulun digəri ilə əvəz edilməsi “Xörəklərin hazırlanmasında məhsulların qarşılıqlı əvəz edilməsi” qaydalarına riayət olunaraq edilməlidir. Xörəklər və kulinar məmulatların reseptlər məcmuəsində əlavədə bu məhsullar öz əksini tapır;

Ədviyyatlar və duzun miqdarı reseptlərdə qeyd edilmir. Ona görə də südlü, püreşəkilli və şirin şorbalar istisna olunmaqla, digər bütün şorbaların 1000 qramına 0,1 qram dənəvər istiot, 0,04 qram dəfnə yarpağı və 6-10 qram duz əlavə edilməlidir. Südlü şorbalara əlavə edilən duzun miqdarı 1000 qrama 6 qram, püreşəkillilər üçün isə 6-10 qram nəzərdə tutulmalıdır (Şəkil 1.16). Ədviyyatlar və duz şorbalara bişmənin sonuna 5-10 dəqiqə qalmış əlavə edilməlidir. | Şəkil 1.16. Südlü şorba

Ədviyyatlar və duzdan reseptlər məcmuəsində nəzərdə tutulan normanın 50%-i miqdarında istifadə edilməlidir. Hazır borşa reseptdə nəzərdə tutulan miqdarda çiy sarımsaq əlavə etmək olar. Borş xama və üzərinə xırdalanmış göyərti səpilməklə süfrəyə verilir;

6. Göyərtilər (cəfəri, şüyüd və kərəviz) reseptlərdə nəzərdə tutulmadığından südlü, şirin və bir neçə püreşəkilli şorbalar istisna olunmaqla, digər şorbaların dadını yaxşılaşdırmaqdan ötrü hər paya təmizlənmiş kütlə hesabı ilə 2-3 qram xırdalanmış göyərti əlavə edilməlidir.

Çoxsaylı rəngarəng dada və ətrə malik tərəvəzlərdən istifadə edildiyindən ətsiz borşlar da çox dadlı alınır. Reseptlər məcmuəsində ət məhsulları ilə hazırlanması nəzərdə tutulmayan borşları mal, qoyun və donuz əti ilə hazırlamaq mümkündür.

Tәmizlәyib qaydaya salmaq dedikdә, әtin damarlar, birlәşdirici toxumalar, qığırdaq vә artıq piylәrdən tәmizlәnmәsi nəzərdə tutulur.