##### Aşpaz

Əgər təhsil müəssisəsində axşam şöbəsinin tələbələri oxuyurlarsa, bu zaman iaşə müəssisəsi axşam şöbədə ikinci dərsin başlanmasına qədər işləməlidir.

Yataqxanalar nəzdində yerləşdirilən müəssisələr öz işinə, birinci növbədə, məşğələlərin başlanmasına bir saat qalmış başlayır və saat 21.00-22.00-da bitirir. Zalın iş müddətinin 10 saat və daha çox davam etməsi zamanı onun yığışdırılması üçün ümumi müddəti bir saatdan çox olmayan fasilələrə icazə verilir.

Kompleks qida rasionlarının (səhər yeməyi və naharların) işlənib hazırlanması zamanı menyuda iki variantdan az olmayan xörəklər nəzərdə tutulmalıdır.

Ali məktəblər və kolleclərdə pəhriz qidalanmasını pəhriz yeməkxanaları və yaxud pəhriz zallarında təşkil edirlər.

Pəhriz yeməkləri ayrıca paylama xətti ilə ümumi zalda təqdim edilə bilər. Ali məktəblər, kollec və liseylərdə tələbələrin bir hissəsi sosial sığorta vəsaitləri hesabına verilən göndərişlər üzrə imtiyazlı şərtlərlə pəhriz qidasını ala bilər.

Orta ümumtəhsil məktəblərində şagirdlər üçün iaşə xidmətinin düzgün təşkilionların fiziki inkişafı, sağlamlığı və çalışqanlığının qorunması üçün əsas amillərdən biridir. Şagirdlərin qidalanmaları yarımfabrikatla işləyən və yaxud xörək paylayıcı yeməkxanalarda təşkil olunur. Məktəblərdə iaşə müəssisələri şəbəkəsi inkişafının planlaşdırılması mövcud normativin nəzərə alınması ilə həyata keçirilir – birinci növbənin hər 1000 şagirdə 350 yer ayrılır (Şəkil 1.24). 320 nəfərə qədər şagirdi olan ümumtəhsil məktəblərində iaşə xidməti paylayıcı-yeməkxanalar, daha çox şagird olan məktəblərdə isə yarımfabrikatla işləyən yeməkxanaların köməyi ilə təşkil olunur. Yerləşmə prinsipinə görə yeməkxanalar məktəb binasına bitişik tikilən yer və yaxud isidilmiş koridorla (soyuq bölgələr üçün sürətli dəhlizlər) məktəbə bitişik ayrıca binada yerləşdirilə bilər. | Şəkil 1.24. Məktəb yeməkxanası

### 1.3. İş növbəsindən əvvəl iaşə obyektinin işçiləri ilə iclas və hesabat görüşləri keçirməklə gündəlik planları razılaşdırır

İaşə obyektinin işçiləri ilə gündəlik planların razılaşdırılması

İaşə müəsisələrində xidmət prosesi dedikdə, icraçı tərəfindən yerinə yetirilən əməliyyatların məcmusu başa düşülür.

Xidmət prosesi aşağıdakı mərhələlərdən ibarətdir:

- Hazırlıq;
- Əsas;
- Tamamlama.