##### İnqrediyentlərin emal edilməsi

Rəngi

5 bal – intensiv, təbii, meyvə və giləmeyvələrin özünəməxsus rəngində və parlaqdır.

4 bal – nisbətən intensiv, meyvə və giləmeyvənin rənginə uyğun, amma parlaq deyil. Ərik, şaftalı və açıq rəngli gilas sortlarının donu açıldıqda ola bilsin ki, meyvənin 50%-nin rəngi bir qədər tutqunlaşsın.

3 bal – meyvə və giləmeyvənin özünəməxsus rəngi vardır. Yabanı çiyələk, moruq, qırmızı qarağat, quşüzümü və mərcinin rənginin nisbətən itməsi və gavalı, albalı, gilasın tünd rəngli sortları, qara qarağat və böyürtkəndə nisbətən qonurlaşmaya icazə verilir. Ərik, şaftalı, açıq rəngli gilas sortları və, alma, armud və üzüm sortlarına havada donunun tam açılması və rənginin bir qədər tündləşməsinə icazə verilir.

2 bal – rəngi təzə meyvə və giləmeyvənin rəngindən fərqlənir. Buna səbəb donun açılmasında gedən fermentativ reaksiyalardır.

1 bal – meyvə və giləmeyvələrin təbii rəngini tam itirməsi (Şəkil 2.21).

Şəkil 2.21. Solğunlaşma cədvəlinə görə vəziyyətini təyin etmək:

► 1-4 rəngində bananları alan zaman buz dolabında bir neçə gün;

► 5-7 solğunlaşan bananlar - satın alındığı gün yeyilməlidir.

İyi (Şəkil 2.22) 5 bal – kənardan yaxşı hiss olunan, təzə meyvə və giləmeyvələrin sortuna məxsus iyi ilə ifadə olunan və kənar iyləri olmayan. 4 bal – kənardan az hiss olunan, təzə meyvə və giləmeyvələrin sortuna məxsus iyi ilə nisbətən ifadə olunan və kənar iyləri olmayan. 3 bal – zəif hiss olunan xarakterik iyə malik olan. 2 bal – kənardan iyi hiss edilməyən. 1 bal – spesifik iyi olmayan və kənar iyləri olan. | Şəkil 2.22. Meyvələrin iyinin təyin olunması