##### Menyu və yemək reseptinin tərtib edilməsi

Hazırlanması: Əvvəlcə yaşıl lobyaların qılçıqları və sapları təmizlənib, soyuq su ilə yuyulur. Daha sonra dərin bir qazanın içərisinə su tökülür (Şəkil 2.31). Qazanın içərisində lobyalar bir buğum qaynadılır. İçliyi hazırlamaq üçün sarımsaq, acı bibər və duz yaxşıca əzilib qarışdırılır. Qaynadılmış lobyalar, içliyə batırılıb şüşə balona yığılır. Daha sonra növbəli şəkildə balona bir qat lobya, bir az içlik qoyulur. Bu proses balon dolana qədər davam etdirilir. 15 gün gözlənildikdən sonra turşu yeyilə bilər. Qeyd edək ki, bu turşu sağlamlıq baxımından da çox faydalıdır. | Şəkil 2.31. Lobya turşusu

Şaftalı turşusu
Tərkibi:
1 yemək qaşığı bitki yağı;
Yarım çay qaşığı zəncəfil;
6 ədəd yetişmiş şaftalı;
Qırmızı istiot;
3 xörək qaşığı şəkər;
3 xörək qaşığı alma sirkəsi;
Duz.

Hazırlanması: Yağ sous tavasında isidilir. Zəncəfil yağa əlavə edilir və o qızılı rəng alana qədər bişirilir. Soyulmuş şaftalılar içinə qoyulur. Həmçinin qırmızı bibər və duz vurulur. Təxminən 15 dəqiqə qalın bir sous yaradana qədər orta temperaturda isidilib qarışdırılır. Şəkər və sirkə əlavə edilib 15 dəqiqə daha bişirməyə davam etdirilir. Daha sonra altı söndürülür, tamamilə soyudulur. Hava keçirməz balonlara yığılır və bir həftə boyu soyuducuda saxlanılır (Şəkil 2.32). | Şəkil 2.32. Şaftalı turşusu

Limon mürəbbəsi
Tərkibi:
4 ədəd limon;
2 stəkan şəkər tozu;
1 stəkan su.