##### Aşpaz

3. Göyərtilər və tərəvəzləri suda bişirmək Tərəvəzlər və göyərtilər bişiriləndə nə qədər çox su vurulsa, vitamin itkisi bir o qədər çox olur (Şəkil 2.119). Onsuz da ispanaq və çuğundur kimi göyərtilər və digər tərəvəzlərin tərkibində çox yüksək miqdarda su vardır. Ona görə də göyərtilər və tərəvəzləri suyu qoruya bilən dərəcələrdə mümkün qədər heç su əlavə etmədən bişirmək lazımdır. | Şəkil 2.119. Tərəvəzlər və göyərtiləri suda bişirmək

4. Uzun müddət bişirmək

B və C vitamini kimi bəzi vitaminlər istidə asanlıqla yoxa çıxır (Şəkil 2.120). Ona görə də tərəvəzlərin mümkün qədər qısa müddətdə və diri qalacaq şəkildə bişirilməsinə diqqət olunmaldır. Qazanın qapağını bağlı olaraq bişirəndə isə buxarlanma itmir və bişmə müddəti qısalır (Şəkil 2.121). Bu səbəbdən vitamin itkisi daha az olur.

Şəkil 2.120. Uzun müddət bişirmək | Şəkil 2.121. Qapağı bağlı olaraq bişirmək

5. Yumurtanı uzun zaman qaynatmaq Ən yüksək qida dəyəri olan yumurtanı uzun zaman qaynatmaq olmaz. Xüsusilə də, yumurta sarısının çevrəsində yaşıl rəngdə dəmir-sulfid halqası yaranacaq həddə qədər qaynatmaq olmaz (Şəkil 2.122). Dəmir-sulfid halqasının yaranması yumurtadakı dəmirdən faydalanmağı əngəlləyir. Amma yumurtadan biotin vitamininin yaxşı mənimsənilməsi və qida təhlükəsizliyi baxımından çiy də istifadə etmək olmaz. Ən ideal olan yumurta 4-7 dəqiqə qaynadılmalıdır. | Şəkil 2.122. Yumurtanı uzun zaman qaynatmaq

6. Tərəvəzləri çox incə doğramaq

Qida dəyəri itkisinin əsas səbəbi oksigen, işıq və istidir. Tərəvəzlərin iç hissələri oksigen və işıqdan qorunduğu halda kəsilən zaman onların təsirinə məruz qalır. Tərəvəzlər nə qədər çox incə doğransa, vitamin və mineral tərkibləri o qədər azalır.