##### Aşpaz

Qəlyanaltı tərəvəz konservləri Tomat sousunda doğranmış tərəvəzlər əla və birinci sortlarda emal olunur (Şəkil 2.60): badımcan dairəciklər şəklində doğranaraq soğanla tomat sousunda; dairəciklərlə doğranmış badımcan şirin bibərlə tomat sousunda; dairəciklər şəklində doğranmış yunan qabağı tərəvəz və düyü ilə tomat sousunda; tərəvəzlərdən raqu (yalnız birinci sortda emal olunur). | Şəkil 2.60. Tomat sousunda doğranmış tərəvəzlər

Salat və vineqretlər – universal məqsədli konservlər olub məişət (ev şəraiti) və ictimai iaşədə istehlak üçün istifadə olunur (Şəkil 2.61). İctimai iaşə üçün tərəvəz salatlarından yalnız ictimai iaşədə istifadə olunur (Şəkil 2.62). 2 və 3 litrlik şüşə balonlar və 3 litrlik laklanmış metal bankalara doldurulur.

Şəkil 2.61. Vineqret | Şəkil 2.62. Tərəvəz salatları

Universal istifadə və ictimai iaşə üçün olan salatlar zəif turş marinadlara aid olub onlarda sirkənin miqdarı 0,2-0,6% olur (Şəkil 2.63). Marinadlardan fərqli olaraq onlar 3-7,5% bitki yağlarına malik olur (Şəkil 2.64).

Şəkil 2.63. Tərəvəz konservləşdirmə üçün turşu | Şəkil 2.64. Turşu və marinadlar