##### İnqrediyentlərin emal edilməsi

Çiy, bişirilmiş və emal edilmiş halda istifadə edilənlər - keşniş, şüyüd, kök, cəfəri, kərəviz, reyhan və s..

Onların hər birindən bir çox isti xörəyin hazırlanmasında istifadə olunur və müxtəlif üsulla emal edilir. Əsasən, bişirilmiş və emal edilmiş halda istifadə edilənlər - çuğundur, ağbaş kələm, ispanaq, yabanı ispanaq, cincilim, pencər və s.. Reyhan, mərzə, çöl keşnişi, təpə keşnişi və bu kimi bitkilər xoş ətirli olub onlardan ədviyyə-xörəklər, salat və konservlərə ətir və dad verən kimi istifadə edilir. Bunlardan turp və səbzə soğan təklikdə salat kimi ətli və yağlı xörəklərlə istifadə edilir. Bəzi tərəvəz qurudulub qışa saxlanır ki, xörək üçün istifadə edilsin. Qurudulub saxlanan tərəvəz bitkiləri - ispanaq, kökümeyvəlilər, xüsusilə, ədviyyə göyərtiləri (nanə, mərzə, reyhan və şüyüd) və sairədir. (Şəkil 2.102). | Şəkil 2.102. Qurudulmuş tərəvəz

Əhalini ilboyu müxtəlif halda tərəvəzlə təmin etmək üçün ondan konserv sənayesində istifadə edilir. Hər tərəvəz bitkisindən bir neçə növ konserv məmulatı hazırlandığından onlar konserv sənayesi üçün əsas xammal hesab olunur.

Kökümeyvəlilərdən yerkökü, cəfəri və kərəvizdə özünəməxsus ətri olan efir yağı vardır. Ona görə bunlar xörəklər və duza qoyulan tərəvəzə ədviyyə kimi də qatılır.

Turpdan təzə halda salatda istifadə edilir. Turp və şalğam həm təzə, həm də qaynadılmış halda istifadə edilir və müxtəlif şorbalara əlavə edilir (Şəkil 2.103). Turp tipli kökümeyvəlilərdə qələvi xassəli çoxlu duzlar vardır. Onlar iştah açır və orqanlarda kristallik çöküntülər toplanmasına imkan vermir.

Şəkil 2.103. Tərəvəz yeməkləri