##### Sektor modulu üzrə təlim materialı

### 1.2. Daxili sanitar qaydalarını təmin edir

Daxili sanitar qaydaları təmin etmək üçün iş sahəsində aşağıdakı tələblər yerinə yetirilməlidir:

1. Təmiz və sanitar qaydalara uyğun ayrı-ayrı bölümlərlə təmin olunmuş mətbəx sahəsinin yaradılması;
2. Təmiz su sisteminin təşkili;
3. Mətbəx döşəməsində lazımı yerlərdə və lazımı sayda kanalzasiya sisteminin təşkili;
4. Pest controlun təşkili;
5. İş sahələrində, quru anbarlarda və servis məkanlarda havalandırma sisteminin olması və daima işlək olması vacibdir;
6. İş sahələri yetərincə aydınlandırılması təmin olunmalıdır;
7. Yerlər asan yuyula və dezinfeksiya edilə bilən olmalıdır, sürüşgən olmamalı və su keçirməyən materialdan olmalıdır;
8. Tavanlar kir və nəm yığılmayacaq şəkildə olmalı, tavanların baxımı və təmiri periodik şəkildə aparılmalı və nəzarətdə saxlanılmalıdır;
9. İş sahəsində ayrı-ayrı bölümlər və ayaqyolları əl yuma yerləri, maye sabun və dezinfeksiya maddələri ilə təmin olunmalıdır.
10. Pəncərələr kir yığılmayacaq şəkildə, çürüməyə və qırılmağa davamlı materialdan hazırlanmalı. Pəncərələrin təmizlənməsi mütəmadi aparılmalı. Pəncərə qabaqlarından rəf kimi istifadə edilməməlidir. Çölə açıla bilən pəncərələrdə çöldən gələ biləcək ziyanvericilərin qarşısını almaq üçün xüsüsi setkalar yerləşdirilməlidir;
11. Qapılar kir yığılmayacaq şəkildə, çürüməyə və qırılmağa davamlı şəkildə olmalı. Üzü düz və su keçirməyən, təmizlənməsi və dezinfeksiya edilməsi asan həyata keçiriləcək özəllikdə olmalıdır;
12. İş sahəsi lazımı avadanlıq və ekipmanla təmin olunmalı, üzərində qida məhsulları hazırlanan masa, doğrama taxtaları qırıq və ya çatlaqsız olmalı;
13. İstifadə olunan alət və avadanlıqların yuyulması üçün yuma otaqlarında isti və soyuq su daima olmalı. Yuma zamanı istifadə edilən yuyucu vasitələri ilə təmin olunmalı. Yuyulduqdan sonra alət və ya avadanlıqların yığılması üçün rəflər olmalı;
14. Soyuducular və saxlanma anbarlarında soyutma sistemləri daima işlək vəziyyətdə olmalı, sahədə olan rəflər mütəmadi olaraq təmizlik planına əsasən silinməlidir. İstifadəsi müvəqqəti dayandırılan və ya təmizlik planında qeyd olunan periodda soyuducular əsaslı şəkildə təmizlənib yuyulmalıdır.
15. Qida qalıqlarının və zibillərin atılması və daşınması üçün xüsusi zibil qutuları və yerlər təşkil edilməlidir.

Gigyena və sanitar normalara uyğun mətbəx və şəxsi gigyena qaydalarına riayət edən personal təhlükəsiz qidanın təminatçısıdır.