##### İaşə xidməti işçilərinin fəaliyyətinin planlaşdırılması

İşçilərin müəyyən kateqoriyaları üçün verilən süd isə, yaxşı olar ki, işin başlanmasından əvvəl və yaxud növbənin başlanmasından 1-1,5 saat keçəndən sonra təklif edilsin (Şəkil 1.21). Axşam və gecə növbələrində istehlakçıların tələbatının tam yerinə yetirilməsi üçün vitamin hesablayıcı qrafikləri təşkil etmək məqsədəuyğun olardı. Vitamin hesablayıcı qrafiklərin köməyi ilə realizə olunan yeməklərin çeşidinə turş süd ərzaqları, kərə yağı, xama, şirələr, unlu qənnadı məmulatları və digərlərini daxil etmək məqsədəuyğundur. Yeməyə görə haqq-hesab üçün xidməti tezləşdirən talonlar, abonomentlər, kassa-avtomatları, kassa-turniketləri, teletayplar və digər texniki vasitələrdən istifadə olunur. Həmçinin, yeməyin dəyərini əmək haqqından tutulması, yaxud nağdsız hesablaşma sistemi ilə də ödəmək mümkündür. İş yerində kulinariya mağazaları, şöbələrin təşkili və işçilər üçün mühüm sosial məsələni həll edir və ev şəraitində yemək hazırlanmasının yüngülləşdirilməsi ilə əlaqədar xidmətlərin təqdim edilməsinə şərait yaradır (Şəkil 1.22). İstehsalat müəssisələri nəzdində işləyənlərə pəhriz qidalanmasının verilməsi üçün pəhriz yeməkxanaları və yaxud şöbələri də təşkil edilir. Pəhriz şöbəsi yeməkxananın ayrıca zalı və yaxud yeməkxana zalının bir hissəsi, pəhriz yeməklərinin hazırlanması üçün ayrıca istehsalat zalı və əsas istehsalat və qidanın sərbəst paylanmasını həyata keçirən sahənin isti sexindən ibarət ola bilər. Yerlərin sayı 100 və daha çox olan pəhriz yeməkxanalarında (şöbələrində) istirahət üçün otaqlar, həkim və yaxud pəhriz üzrə tibb bacısının kabineti də olmalıdır. | Şəkil 1.21. İşçi heyətin yeməkxanası Şəkil 1.22. Kulinariya mağazası Şəkil 1.23. Pəhriz yeməkxanası

Pəhriz yeməkxanalarının iş rejimi hər növbədə ikidəfəli qidalanmanı təmin etməlidir (Şəkil 1.23). Pəhriz qidalanmasını təşkil edən yeməkxana və yaxud şöbələr adi avadanlıqlarla yanaşı, eyni zamanda xüsusi avadanlıq, mətbəx qab-qacağı və pəhriz yeməklərinin hazırlanması üçün avadanlığa malik olmalıdır.

İnstitutlar, kolleclər və liseylərin nəzdində yerləşdirilən yeməkxanalar, kafe və barların iş rejimini tədris müəssisəsinin müdiriyyəti və həmkarlar komitəsi ilə birlikdə razılaşdırılaraq iaşə müəssisəsinin müdiriyyəti təyin edir. İaşə müəssisələri, birinci növbədə, məşğələlərin başlanmasına 30 dəqiqə qalmış açıq olmalı və öz işini ikinci növbənin məşğələlərinin sona çatdırılmasından bir saat sonra qurtarmalıdır.