##### Aşpaz

Qədəhlərin xrom qarışığı, qatı turş və qələvi məhlulu ilə yuyulmasına icazə verilmir. Qədəhlərin kənar iyləri qəbul etməməsi və üzərinə toz qonmaması üçün xüsusi şkaflarda saxlanılması təmin olunmalıdır (Şəkil 2.47). Dequstasiya zamanı istifadə olunan başqa qablar, o cümlədən, artıq məhlulları tökmək üçün istifadə olunan qablar, su qrafinləri, nimçələr və başqa köməkçi əşyalar öz formasına və rənginə görə dequstatorun fikrini yayındırmamalı və onda əlavə maraq oyatmamalıdır. Şampan şərablarının istehlak xassələrinin qiymətləndirilməsi üçün müxtəlif formalı qədəhlərdən istifadə edilir. Şampan şərablarının köpüklənməsini daha yaxşı qiymətləndirmək məqsədilə dequstasiya qədəhlərinin orta hissəsinin daxili tərəfində diametri 5 mm olan tutqun ləkələr yaradılır. Bu ləkələr karbon qazı qabarcıqlarının uzun müddət çıxmasını müşayiət etməyə imkan verir. Eyni zamanda qədəhin daxili hissəsində köpük həlqəsi əmələ gəlir. Şampan şərablarının ticarət və nümunə dequstasiyasında belə qədəhlərdən istifadə edilməsinə icazə verilir. | Şəkil 2.47. Xüsusi şkafda saxlanılan dequstasiya qədəhləri

Dequstasiya vərəqi – şərabın dequstasiyasından alınan nəticələrin qeyd olunduğu sənəddir. Dequstasiyaya başlanmazdan əvvəl dequstasiya komissiyasının hər bir üzvünə dequstasiya vərəqi verilir. Dequstasiya vərəqinin forması aşağıdakı kimidir.

Dequstasiya vərəqi

Dequstatorun soyadı, adı və atasının adı

Sıra №-si | Məhsulun adı | Məhsul yığılan il | Kupajın nömrəsi | Miqdarı | Şəffaflığı (0,□ -0,5)
1 | 2 | 3 | 4 | 5 | 6

Dequstasiyanın keçirildiyi tarix

Rəngi (0,1-0,5) | Buketi (1□ 0-3,0) | Dadı (1,0-5,0) | Tipinə və ya köpüklənməyə (0,1-1,0) | Ümumi ball, 10-a qədər | Xüsusi qeydlər
7 | 8 | 9 | 10 | 11 | 12