##### Sektor modulu üzrə təlim materialı

- qidanın hazırlanması və saxlanılması zamanı sanitar qaydaların pozulması;
- sexlərin iş yerləri, avadanlıq, mətbəx və xörək qab-qacağı, həmçinin, inventarın antisanitar vəziyyətdə saxlanılması.

Bağırsaq çöpü və protey ilə qida zəhərlənmələrinin qarşısının alınması tədbirlərinə aşağıdakılar daxildir:

Vaxtı-vaxtında tibbi baxışdan keçilməlidir (Şəkil 3.7); | Şəkil 3.7. Tibbi baxış

- Qida məhsullarının kulinariyada mexaniki və istilik emalı zamanı sanitar tələbləri yerinə yetirilməlidir;

Avadanlıq, inventar və qab-qacalar səliqəli yuyulmalı və dezinfeksiya edilməlidir (Şəkil 3.8); | Şəkil 3.8. Dezinfeksiya

İntoksikasiyalar (bakterial toksikozlar) – bu mikroblar qidadan ayrılan zəhərlə (toksinlərlə) əlaqəli zəhərlənmədir. Zəhər orqanizmə düşdükdə mədə və bağırsaqların divarları vasitəsilə tez qana hopur və ağır zəhərlənməyə səbəb olur.

Diqqətli olun: zəhərin qidada toplanması onun xarici görünüşü, dadı və rəngini dəyişmir.

İntoksikasiyalara (bekterial toksikozlara) aiddir:

- botulizm;
- stafilokokla zəhərlənmə.

Botulinus – bu, spor yaradan uzun çöpdür, hərəkətlidir və anaerobdur. İnkişafın optimal temperaturu 30-37 dərəcədir. 80 dərəcə temperaturda 15 dəqiqə ərzində məhv olur.

Botulizmin qarşısının alınması tədbirləri:

- bombajın müvcudluğundan asılı olaraq banka konservlər yoxlanmalı və soyuducu şkafda saxlanmalıdır;
- ev şəraitində göbələklərdən hazırlanmış banka konservlərindən istifadə edilməməlidir;
- təzə nərə balığı ancaq dondurulmuş halda yeyilməli və o kulinariya hazırlığı prosesindən sürətlə keçirilməlidir;
- Vetçina, qaxac balıq və kolbasanın realizə edilməsi müddətinə ciddi yanaşılmalı və 4-8 dərəcə temperaturda saxlanmalıdır;