Son zamanlar plastik kütlədən hazırlanan qablar geniş yayılmışdır (Şəkil 1.41). Plastik kütlə və yaxud polimer materiallar süni materiallar qrupuna aid edilir və tərkiblərində əsas komponent kimi sintetik maddələr – polimerlər olur. Yeyinti təyinatlı qablar hazırlamaq üçün əsasən, poliolefinlər, polivinil xlorid, polistirollar, polikarbonatlar və aminoplastlardan istifadə olunur. Onlardan istifadəyə Səhiyyə Nazirliyi tərəfindən icazə verilir. Buraxılan qabların sonrakı keyfiyyətinə isə onu hazırlayan zavod məsuliyyət daşıyır. Yerlərdə dövlət nəzarətini sanitar-epidemioloji xidmət orqanları həyata keçirir.

Şəkil 1.41. Plastik qablarda qidanın saxlanması

İaşə müəssisələrində qabyuyan maşınlardan istifadənin mühüm gigiyenik əhəmiyyəti vardır.

Qabların yuyulması – ən mühüm və çox zəhmət tələb edən proseslərdən biridir. Qabların yuyulmasının mexanikləşdirilməsi bir sıra əməliyyatların ardıcıllığından təşkil olunmuşdur:

- qida qalıqlarının soyuq və isti axan su ilə kənar edilməsindən (təmizləmək);
- qabların yuyucu – dezinfeksiyaedici isti məhlullarla yuyulmasından;
- temperaturu az olmayan sirkulyasiya olunan su ilə ilkin yaxalanmanın təmin edilməsindən;
- temperaturu 85 dərəcədən az olmayan isti axan su ilə ikinci yaxalanmanın təmin edilməsindən;
- qabların məcburi verilən isti hava ilə, yaxud isti qabların (yaxalamadan sonra) temperatur fərqi və ətraf mühitin havası hesabına qurudulmasından.

Lazım olan vəziyyətdə qabların yüksək keyfiyyətli yuyulmasını xüsusi maşınlar təmin edir.

Hazırda müəssisələr üçün universal və ixtisaslaşmış qabyuyan maşınlar buraxılır. Bu maşınlar yeməkxana qablarının bir neçə növünü (stəkan, boşqab, yeməkxana alətləri) yumaq üçün istifadə edilir.

İxtisaslaşmış maşınlar bir növ qabları – stəkanları, yeməkxana qablarını, alətləri yumaq üçün istifadə edilir.

Gigiyenik tələbatlara ən çox cavab verən qabların yuyulması prosesini bütövlükdə mexanikləşdirmək üçün şöbənin olmasıdır. Burada qablar zaldan yuyucuya konveyerlə gətirilir, maşınla yuyulur və təmiz halda paylanmaya daxil edilir.