##### İaşə xidməti işçilərinin fəaliyyətinin planlaşdırılması

Hazırlıq mərhələsi özündə aşağıdakı əsas əməliyyatları əks etdirir:

- Ticarət otaqlarının gündəlik təmizlənməsi;
- Mebelin yerləşdirilməsi;
- Köməkçi masalar, servantlar, dəstləri daşımaq üçün araba, bar piştaxtası, güzgülər və şüşə vitrinlərin silinməsi;
- Qab-qacaq, ləvazimatlar və yeməkxana ağlarının (süfrə, əlsilən və ofisiantlar üçün qolçaqların) alınması və hazırlanması;

Şüşə qablar və zəruri ləvazimatların bar piştaxtası arxasında yerləşdirilməsi; Qabaqcadan masanın bəzədilməsinin həyata keçirilməsi; Heyətin xidmət üçün hazırlanması. Əsas və son (tamamlayıcı) mərhələ istehlakçıların gəlişi zamanı başlanır və onlar restorandan gedəndən sonra başa çatdırılır (Şəkil 1.25). Bu zaman nəzərə almaq lazımdır ki, istehlakçılar müxtəlif növ xidməti seçmək istəyirlər. Restoranlarda təşkil olunan xidmət isə əsasən, aşağıdakı elementlərdən ibarət olur: Qonaqların qarşılanması və onların zalda yerləşdirilməsi; Menyu, şərab kartları və operativ təklif; Qəlyanaltılar, yeməklər və içkilərin seçimində məsləhətlər; Sifarişin qəbulu, tərtibatı və dəqiqləşdirilməsi; Sifarişin istehsala ötürülməsi; Qəbul olunan sifarişə müvafiq olaraq masanın əlavə bəzədilməsi (Şəkil 1.26); İçkilər, qəlyanaltılar və yeməklərin verilməsi. | Şəkil 1.25. Qonaqlar üçün süfrənin hazırlğı Şəkil 1.26. Masaya yeməklərin düzülməsi

Zalın girişində hostess qonaqları salamlayaraq qarşılayır, onlara zalda müvafiq masa və yerləri tutmağı təklif edir, ofisiantı yeni glən qonaqlara yönəldir, öz iş yerinə qayıdır, xidmətin başa çatdırılmasından sonra isə mehriban ev sahib kimi qonaqları yola salır, onlarla vidalaşır və restorana təkrar baş çəkməyi təklif edir.