##### Aşpaz

Qarışıq üsulun tətbiqi zamanı xidmətin iki göstərilən üsullarının birləşdirilməsi nəzərdə tutulur. Məsələn, müşavirələr, konfranslar və simpoziumların iştirakçılarına xidmət zamanı qonaqlar müstəqil şəkildə paylama xətti və yaxud furşet masalarındakı qəlyanaltılar, desertlər, içkilər və digər məhsulları özləri seçir, birinci və ikinci yeməkləri isə ofisiantlar təqdim edirlər. Yemək üçün hesablaşma yeməkdən sonra, yəni zaldan çıxan zaman aparılır.

İaşə müəssisələri, xüsusilə, restoranların işinin yaxşılaşdırılması üçün həlledici amil istehlakçılara keyfiyyətli heyət xidmətidir. Əgər, məsələn, 4 nəfərlik bayram süfrəsi üçün menyunu tərtib etmək lazımdırsa, bu halda işçi heyəti bu vəzifəni yerinə yetirmək üçün qeyri-adi səy göstərməlidir (Şəkil 2.5). Əgər istehlakçı bayram axşamını orijinal tərtib olunmuş, xüsusi rəngi olan, qeyri adi aksessuarlarla, güllərlə bəzədilmiş süfrə arxasında keçirmək istəyirsə, bu halda menecerlər – xidmətin təşkilatçıları şəhər mağazalarına gedib, bu sifarişi vaxtında yerinə yetirmək üçün hər şeyi etməlidirlər. Xüsusi xidmət, sözsüz ki, əlavə ödənilir. Restoranlarda xidmət xüsusi təhsil alan və peşəkar hazırlığı olan ofisiantlar, barmenlər və metrdotellər tərəfindən həyata keçirilir. Xarici vətəndaşlara xidmət göstərən restoranlarda isə işçilər xarici dildən birini turistlər ilə sadə ünsiyyət üçün zəruri olan həcmdə bilməlidirlər. Lüks və yüksək dərəcəli restoran və barlarda xidmət heyəti müəssisənin emblemi olan forma geyimində çalışmalıdır, birinci dərəcəli restoran və barlarda isə müəssisənin emblemi olmayan forma geyinməyə icazə verilir (Şəkil 2.6). | Şəkil 2.5. Bayram süfrəsinin təşkili Şəkil 2.6. İşçi heyətinin forma geyim

Müxtəlif tipli iaşə müəssisələrinin zalları üçün anbarlardan yemək qab-qacağı və ləvazimatların buraxılma qaydası xidmətin xüsusiyyətindən asılı olaraq faktura üzrə həyata keçirilir (çeşidi və onun miqdarı göstərilməklə). Müəssisədə serviz otağı qabyuma şöbəsi ilə yanaşı olmalıdır.

Restoran və ofisiantlar tərəfindən xidmət göstərilən digər müəssisələrdə qab-qacaq və ləvazimatlar qab-qacağı buraxan serviz otağı işçisi, metrdotel və yaxud zalın administratoru, ofisiantların briqadiri, özünəxidmət müəssisələrində isə müəssisə direktorunun əmri ilə təyin olunmuş zalın administratoru və yaxud digər şəxslərin məsuliyyəti altına buraxılır. Onlarla maddi məsuliyyət haqqında müqavilələr bağlanır.

Xidməti işçilərinin effektiv fəaliyyəti

Briqada heyətinə daxil olunan işçilərin razılığı ilə zalda dövriyyədə olan qab-qacaq və ləvazimatlara görə ofisiantlar və digər şəxslərin briqada məsuliyyəti təyin oluna bilər.