##### Aşpaz

Mağazalarda meyvə və tərəvəz -120C temperaturda və havanın 90-95% nisbi nəmliyində 3 gündən 5 günədək saxlanılır. Dondurulmuş meyvə və giləmeyvələrə dequstasiya qiyməti verilməsi orta nümunənin götürülmə anından 2-4 saatdan gec olmamaq şərti ilə donu açılmış şəkildə aparılır. Götürülən nümunənin temperaturu 200C-dən çox olmamalıdır (Şəkil 2.19). Orqanoleptik göstəricilər aşağıdakı ardıcıllıqla təyin edilir: Xarici görünüşü; Rəngi; İyi; Dadı; Konsistensiyası. | Şəkil 2.19. Dondurulmuş meyvənin donunun açılması

Xarici görünüşü (Şəkil 2.20)

5 bal – meyvə və giləmeyvə çox qəşəngdir, ölçüləri eynidir, düzgün formalıdır, istehlak üçün yetişmiş formadadır, deformasiya olunmamışdır və parlaq səthə malikdir.

4 bal – meyvə və giləmeyvə qəşəngdir və ölçüləri, demək olar ki, eynidir. Müxtəlif ölçülü meyvələrin olmasına 10%-ə qədər, giləmeyvələrə 15%-ə qədər icazə verilir6. Gavalı, ərik və şaftalıda qabıqda 15%-ə qədər xırda çapıqlara icazə verilir.

3 bal – meyvə və giləmeyvə az cəlbedicidir və yetişmə dərəcəsinə və ölçülərinə görə fərqlənmələr çoxdur. Ölçüləri müxtəlif olan meyvələr 15%-dən çox olmamalı, giləmeyvələr isə 20%-dən çox olmamalıdır.

2 bal – meyvə və giləmeyvələr cəlbedici deyil, əksəriyyəti xırda və deformasiya olunmuşdur və müxtəlif yetişmə dərəcəsindədir.

1 bal – meyvə və giləmeyvə heç cəlbedici deyil, çox xırdadır, deformasiya olunmuşdur və əzik çoxdur.

Şəkil 2.20. Meyvələrin görünüşü:

a) Yetişmiş kivi meyvələri; b) Kivi yarıya bölünür; c) Kivi ortası boyunca kəsilir; | d) Yetişmiş xurma; e) Xurma eni boyunca iki hissəyə bölünmüş və çoxüzlü; f) Xurma uzununa dilimlənmişdir.