##### Aşpaz

Furşet masalarının yanında kiçik masalar üzərində qəlyanaltı və pirojki boşqabları, qruplarla qəlyanaltı çəngəlləri, bıçaqları, fujer və yaxud stəkanlar qoyurlar (Şəkil 1.33). Kiçik yığımlarla kağız salfetlər qoyurlar. Əlavə masaların üzərində su, fujer və stəkanlar qoyulur. | Şəkil 1.33. Furşet masası

Hər bir masaya üç ofisiant xidmət göstərir:

- 1-ci ofisiant məhsulların doldurulmasına nəzarət edir;
- 2-ci ofisiant istifadə olunmuş qablar və ləvazimatları yığışdırır və onların ehtiyatını doldurur;
- 3-cü ofisiant haqq-hesab aparır.

Xidmətin tezləşdirilməsi üçün həlim və pirojkilərin buraxılması üzrə ayrı-ayrı masaların təşkili və ayırıcı tavalarda isti qəlyanaltıların satışını təşkil etmək olar. Belə hallarda yeməyi aşpaz təqdim edir, yeməyə görə haqq hesabı isə ofisiant aparır. Əlavə olaraq, çay masaları və dondurma satışı təşkil edilir.

Furşet - masa arxasında əyləşmədən ayaqüstü edilən qəlyanaltı və yüngül yeməkdir. Furşet ən populyar xidmətlərdən biridir. Bu ona görə müvəffəqiyyət qazanır ki, təşkilati cəhətdən masalar üçün uyğun, qonaqlar üçün isə maksimum çox yer qalmış olur.

Keytrinq (səyyar tədbirlərin təşkili) furşet zamanı eyni sahəli məkanda digər ziyafət formatlarından fərqli olaraq iki dəfə daha çox qonaq yerləşdirmək olar (Şəkil 1.34). Furşet xidmətinin təşkili çətin və məsuliyyətli vəzifədir və bu mütəxəsisslərə həvalə olunmalıdır. Furşetin gözəlliyi yeməklərin verilməsi qaydasına riayət olunması, interyer dizayn, əlbəttə ki, xidmətin keyfiyyətindən birbaşa asılıdır. Bir qayda olaraq, furşet yemək dəstləri və ya onlarsız yeyilə biləcək miniatür isti və soyuq qəlyanaltılar olmadan keçirilmir. Furşet ziyafətinin əsas xüsusiyyəti odur ki, yemək dəstləri və ya onlarsız yeyilə biləcək müxtəlif yeməklər nəfis tərtibatla təqdim olunsun. Qonaqlar zalda hərəkət edərək və bir-biriləri ilə ünsiyyət quraraq zövqlərinə uğun qəlyanaltıları özləri seçirlər. Bu zaman təamların dadına baxmaq və ya tamamilə yemək biznes danışıqlar və sərbəst ünsiyyətə mane olmur. Çox vaxt məhz işgüzar danışıqları müşayət etmək üçün furşet-ziyafətlər sifariş olunur – bu, rahat və praktikdir (Şəkil 1.35). | Şəkil 1.34. Keytrinq furşet Şəkil 1.35. Furşet